Ikimokyklinio ir priešmokyklinio ugdymo organizavimo modelių ir ugdymo turinio diegimas ikimokyklinio ugdymo mokykloje

Kėdainių r. Vilainių mokykla-darželis "Obelėlė"

Projekte inovatyvumas pasireiškia per kitokią ugdymo organizavimo alternatyvą, nukreiptą į individualių gebėjimų ugdymą bei asmenybės tobulėjimą , kuri didina mokslo ir žinių prieinamumą skirtingų gabumų ir poreikių mokiniams. Tai aktualu kiekvienam šiuolaikiniam mokiniui, o ypač aktualu vaikams iš socialinės rizikos šeimų, emigrantų (taip pat ir kitakalbių) vaikams bei specialiųjų ugdymosi poreikių turintiems vaikams. Atsižvegiant į partnerių tikslus ir uždavinius, kuriais grindžiamas ugdymas, ikimokyklinio ugdymo poreikis bei lūkesčiai ugdymo kokybei nuolat auga ir siekiant pagerinti ikimokyklinio ugdymo ir jo kokybės poreikį reikia ieškoti naujų ikimokyklinio ugdymo organizavimo būdų.

Projekto tikslas - pagerinti ikimokyklinio ir priešmokyklinio ugdymo organizavimą ir kokybę per gamtamokslinės ir tiriamosios aplinkos sukūrimą.
Projekto rezultatai orientuoti į ikimokyklinio ir priešmokyklinio amžiaus vaikus, nes būtent tada aktyviausiai formuojasi vaiko asmenybė. Ikimokykliniame amžiuje vystosi pažintiniai vaiko gebėjimai, todėl labai svarbu užtikrinti vaikui tinkamą ugdymo(si) aplinką pirmaisiais jo gyvenimo metais. Projekto rezultatai bus pasiekti kuriant ugdymo turinio metodiką, ją testuojant ir diegiant bei praktiškai taikant „Atradimų laboratorijoje“.

Projekto veiklos:
1) sukurti gamtamokslinę ir tiriamąją aplinką - „Atradimų laboratoriją“. Ši laboratorija-inovacijų kambarys būtų skirta vaikų tyrinėjimams ir bandymams su STEAM veikloms skirtomis priemonėmis ir inovatyviais žaislais, kur vaikai mokytųsi per pažinimą, patyrimą ir eksperimentavimą. Atradimų laboratorijoje būtų lavinamos vaikų  kūrybiškumo, iniciatyvumo, bendradarbiavimo, kritinio mąstymo, problemų sprendimo ir verslumo kompetencijos.
2) taikyti inovatyvius vaikų ugdymo būdus, kurių diegimas yra optimalus būdas prisidėti prie ugdymo įvairovės didinimo ir taip padėtų užtikrinti visapusišką vaikų ugdymą.


Inovatyvių darnos principus atitinkančių duonos srautinio pakavimo technologijų ir įrenginio vystymas

UAB „Dovaina” pagrindinės veiklos sritys – inovatyvių maisto pramonės įrenginių kūrimas, projektavimas ir gamyba, įvairių metalo gaminių kūrimas, projektavimas ir gamyba, prekybos autobusų, krovininių automobilių, puspriekabių bei priekabų atsarginėmis dalimis. Šiuo metu UAB „Dovaina”, gamindama bei tobulindama aukšto našumo maisto pramonės įrenginius, siekia tapti ne tik aktyvia ir konkurencinga rinkos žaidėja, bet įmone – inovatore, siūlančia naujas idėjas, naujausių technologijų pritaikymą ir galimybes maisto pramonės įmonėms. Vienas iš įmonės tikslų ir principų, pasiūlyti optimalias ir modernias gamybos technologijas bei užtikrinti aukščiausios kokybės įrenginių prieinamumą ne tik didelėms pramonės įmonėms, bet ir mažoms ir vidutinėms įmonėms, nedidelėms kepykloms, aptarnaujančioms regioninius vartotojus ar siūlančioms rinkai išskirtinius, tam tikram vartotojų segmentui skirtus gaminius, kurių nomenklatūra ir jos kaita gamybos metu, net ir vienos pamainos eigoje, yra didelė. Dėl sukauptos patirties šioje srityje, įsigilinę į problematiką, susijusią su gamybos proceso efektyvumu bei pagaminamos produkcijos kokybe, įmonės ekspertai nusprendė investuoti į mokslinių tyrimų ir eksperimentinės plėtros veiklų vykdymą, kurių tikslas - sukurti duonos gaminių srautinio pakavimo įrenginį, adaptuojamą pakavimui pritaikant darnios plėtros kriterijus atitinkančias medžiagas.

Kasmet per 30 dienų nuo kalendorinių metų pabaigos


Talentų ugdymas informacinių technologijų srityje

Siekiant įvertinti, kokią įtaką Lietuvos darbo rinkai daro jau kelerius metus visoje Europos Sąjungoje pastebimas IRT specialistų trūkumas, IRT sektoriaus asociacija „INFOBALT“, Mokslo ir studijų stebėsenos ir analizės centras (dabartinis Vyriausybės strateginės analizės centras) bei tiesioginių užsienio investicijų plėtros agentūra „Investuok Lietuvoje“ 2018 m. atliko tyrimą "IRT specialistai Lietuvoje: situacija darbo rinkoje ir darbdavių poreikiai".
Analizė atskleidė, kad, 2015–2017 m. laikotarpiu IRT specialistų skaičius augo 10 kartų sparčiau nei didėjo bendras samdomų darbuotojų skaičius darbo rinkoje ir 2017 m. pabaigoje siekė 31 500. Remiantis sektoriaus įmonių apklausos rezultatais, galima tikėtis, kad ši tendencija tęsis ir ateinančius metus. Lyginant su dabartiniu IRT sektoriaus darbuotojų skaičiumi, IRT specialistų poreikis sektoriuje augs 42 proc. Siekiant patenkinti šį poreikį, 3 metų perspektyvoje įmonėms papildomai reikės apie 13 300 įvairių IRT sričių specialistų. Ypač paklausūs bus įvairaus kvalifikacinio lygio  programuotojai (jaunesnieji programuotojai, programuotojai bei vyresnieji programuotojai).
Šiuo projektu siekiame užtikrinti nuolatinį darbuotojų kvalifikacijos lygio palaikymą, profesinį mobilumą ir gebėjimą sparčiai persiorientuoti į IRT sektoriaus veiklą įgyvendinant mokymus, skirtus suteikti kompetencijų rinkinį, reikalingą pradėti dirbti pagal programuotojo profesiją, kuriai būtina aukšta profesinė kvalifikacija, kurios darbuotojų trūksta Lietuvos Respublikoje. Projekto metu įgyvendinsime mokymus skirtus įmonių darbuotojams, kurie nori pradėti programuotojo profesinę karjerą ir mokymus įmonėse dirbantiems programuotojams, kurie nori kelti programuotojo kvalifikaciją. Visiems mokymų dalyviams bus teikiamos įdarbinimo paslaugas.


Alytaus lopšelio-darželio „Girinukas“ ugdymo aplinkos modernizavimas

Alytaus miesto savivaldybės administracija

Projekto tikslinės grupės –  (ikimokyklinio amžiaus vaikų, lopšelio-darželio personalo) poreikiai yra susiję su kokybiškų  paslaugų gavimu/teikimu, šiuolaikinės  ugdymo aplinkos ir erdvių, skatinančių kūrybiškumą, kūrimu.  Siekiant patenkinti tikslinės grupės poreikius planuojama atlikti Alytaus lopšelio-darželio „Girinukas“ patalpų (3 grupių) atnaujinimo darbus ir įsigyti modernias ugdymo priemones.Planuojamo įgyvendinti projekto tikslas -  pagerinti Alytaus lopšelio-darželio „Girinukas“ teikiamų paslaugų kokybę, modernizuojant ugdymo patalpas ir įsigyjant vaikų kūrybiškumą ir savireguliaciją skatinančias priemones.

Kasmet per 30 dienų praėjus kiekvieniems metams po projekto finansavimo pabaigos


Marijampolės miesto paviršinių nuotekų tvarkymo sistemų rekonstrukcija ir plėtra

Uždaroji akcinė bendrovė "Sūduvos vandenys"

vertinus tikslinių grupių poreikius bei pagrindines problemas, susijusias su paviršinių nuotekų surinkimu Marijampolės mieste, pagrindinis šio investicijų projekto tikslas yra sumažinti Marijampolės miesto užtvindymo paviršinėmis nuotekomis riziką ir neigiamą poveikį aplinkai ir ekonomikai.Šiuo metu viena didžiausių problemų Marijampolės mieste yra susidėvėjusi ir nepakankamai išplėtota paviršinių nuotekų surinkimo sistema. Projekto tikslo pasiekimui numatomi darbai:1. Rekonstruoti paviršinių nuotekų surinkimo tinklus (pagrindinį kolektorių) pagerinant jų savybes Marijampolės mieste (~2,430 km). Iš jų: Stoties g. – 0,398km (d500); Dariaus ir Girėno g. – 0,239km (d500); Draugystės g. – 0,495km (d800 – 1000); Sporto g. – 0,726km (d1000 – 1200); Kauno g. – 0,572km (d1200);2. Pastatyti apie 178 l/s PNVĮ, kurie aptarnautų 217 ha plotą. Pastatyti 178 l/s PNVĮ Gėlyno-Kauno-Stoties g.; 120 l/s  PNVĮ A. Ambrazevičiaus-Brazaičio-Vilkaviškio -Mokolų g.; 120 l/s PNVĮ P. Armino – Bažnyčios g., , kurie aptarnautų apie 31 ha Marijampolės miesto teritorijos tinkamą išvalymą ir išleidimą į Šešupės upę;3. Pastatyti naujus paviršinių nuotekų surinkimo tinklus Marijampolės mieste (~1,306 km). Iš jų: Rasos g. – 0,471 km, Klaipėdos g. – 0,836 km.4. Pastatyti naujus paviršinių nuotekų surinkimo tinklus (~ 3,19 km). Iš jų: Šaulių g. – 0,35 km, Tarpučių g. – 0,24 km, Dariaus ir Girėno g. – 0,2 km, Tarpučių kvartale – 2,4 km;5. Suinventorizuoti paviršinių nuotekų tinklai (30,00 km).6. Skyrus papildomą finansavimą 2020 m. rekonstruoti Geležinkelio g. lietaus nuotekų tinklo vamzdyną - 0,406 km bei pastatyti PNVĮ 120l/s, siekiant išvalyti iš 13,5 ha ploto paviršines nuotekas.


Mokslo ir inovacijų sklaidos centro Kaune sukūrimas

Projekto tikslas - skatinti gyventojus (ypač vaikus ir jaunimą) domėtis mokslu, prisidedant prie aktyvesnio ir įvairesnio turimos bei naujai kuriamos MTEPI (Mokslinių tyrimų, eksperimentinės plėtros ir inovacijų) infrastruktūros panaudojimo. Projektu siekiama didinti pasitikėjimą tarp mokslo ir visuomenės, išryškinti ir padėti visuomenei atrasti sąsajas tarp gamtos, technologijų, socialinių reiškinių, padėti visuomenei prisitaikyti prie sparčiai kintančio darbo rinkos, siekiant proveržio ketvirtos pramonės revoliucijos kontekste, skatinti gyventojų informuotumą bei domėjimąsi mokslu ir technologijų karjeros perspektyvomis Lietuvoje, ugdyti jaunąją tyrėjų ir perspektyvių specialistų kartą, kurti gamtos mokslų, technologijų, inžinerijos, matematikos tyrimų ir eksperimentinės veiklos atviros prieigos centrų švietimo sistemą.Projekto uždavinys – Kaune, Nemuno saloje, sukurti Mokslo ir inovacijų sklaidos centrą (toliau – Centras). Šį Centrą kasmet aplankys apie 263 tūkst. lankytojų, tarp kurių – apie 200 tūkst. ikimokyklinio ir mokyklinio amžiaus vaikų. Jis taps vienu iš traukos centrų, skatinančiu domėtis mokslu ir technologijomis. Lankytojams, ypač, ikimokyklinio ir mokyklinio amžiaus vaikams, bus sudaromos sąlygos gilinti savo žinias, plėsti akiratį, susipažinti su teikiama informacija interaktyviu, efektyviu būdu.Įgyvendinus projektą bus sukurta mokslo populiarinimo infrastruktūra, kurią sudarys 3 tipų ekspozicijų erdvės - nuolatinių ekspozicijų, laikinųjų ekspozicijų ir virtualių projekcijų erdvės. Taip pat bus sukurtas Gamtos mokslų, technologijų, inžinerijos, matematikos tyrimų ir eksperimentinės veiklos atviros prieigos centras (STEAM), kurį sudarys 4 mokiniams pritaikytos laboratorijos – informacinių technologijų (IT) - robotikos laboratorija, Smart city (Sumanus miestas) laboratorija, biologijos - chemijos laboratorija, fizikos - inžinerijos laboratorija – skirtos formalaus ir neformalaus ugdymo veikloms.

mišrus PVM, kurį galima kompensuoti iš valstybės biudžeto finansų ministro nustatyta tvarka


Šiaulių miesto paviršinių nuotekų tvarkymo sistemos inventorizavimas, paviršinių nuotekų tvarkymo infrastruktūros rekonstravimas ir plėtra

Uždaroji akcinė bendrovė "Šiaulių vandenys"

Pagrindinės paviršinių nuotekų surinkimo sistemos problemos Šiaulių mieste susijusios su reikšmingai pasenusia ir susidėvėjusia paviršinių nuotekų tvarkymo infrastruktūra – dalis vamzdynų yra per mažo diametro, dėl ko liūčių metu net tvarkingai veikianti nuotekų sistema negali praleisti susidariusio nuotekų kiekio, vamzdynai yra pasenę, susidėvėję, dažnai įvyksta gedimų ir avarijų. Dėl paviršinių lietaus nuotekų tinklų per mažo diametro, avarijų tinkluose, liūčių metu yra užtvindomos miesto gatvės ir šaligatviai. Gedimų ir avarijų likvidavimui patiriamos darbo ir materialinės sąnaudos, gyventojai patiria nepatogumų. Siekiant projekto tikslinės grupės – Šiaulių miesto gyventojų poreikių gyventi saugioje ir patrauklioje aplinkoje, ir poreikių nepatirti nuostolių ir nepajausti neigiamo poveikio dėl pailgėjusio kelionės laiko užtvindytomis miesto gatvėmis ir avarijų tinkluose likvidavimo, patenkinimo, planuojamu įgyvendinti projektu numatyta rekonstruoti esamus, labiausiai susidėvėjusius ir daugiausiai eksploatacinių problemų keliančius paviršinių nuotekų tinklus Šiaulių mieste (apie 18,24 km), inventorizuoti ir teisiškai įregistruoti didžiąją dalį (apie 80 proc.) paviršinių nuotekų tinklų bei įsigyti paviršinių nuotekų tinklų priežiūrai reikalingą specializuotą techniką (1 vnt.). Projekto įgyvendinimo metu atnaujinta paviršinių nuotekų tvarkymo infrastruktūra ir užtikrintos šiuolaikiškos specializuotos techninės galimybės tinklų priežiūrai, kompleksiškai sudarys sąlygas užtikrinti tinkamą paviršinių nuotekų tvarkymą Šiaulių mieste.


Daugiaskalis matematinis ir kompiuterinis srautų modeliavimas tinkluose: taikymai širdies ir kraujagyslių ligų gydimui

Šio projekto idėja - sukurti naujas, greitas bei efektyvias matematiškai pagrįstas skaitines strategijas modeliuoti daugiaskalį kraujo tekėjimą kraujagyslių tinkluose bei vožtuvuose.  Hibridinės dimensijos modeliai leidžia sumažti uždavinio dimensiją iki vienmačio pagrindinėse kraujo cirkuliavimo sistemos dalyse ir išlaikyti pilną trimatį modelį mažose specifinėse srityse (ties kraujagyslių išsišakojimais, susiformavusiais krešuliais, deformuotomis sienelėmis, kraujagyslių protezais ir pan.). Šis metodas ženkliai sumažina modeliavimui naudojamus kompiuterinius resursus ir pagreitina skaičiavimus. Tai yra ypatingai svarbu skubios chirurginės intervencijos atvejais. Šios idėjos naujoviškumas susijęs su jos daugiaskaliu pobūdžiu: detalus trimačio klampaus tekėjimo modeliavimas mikroskopiniu lygiu (Stokso, Navjė-Stokso lygtys arba neniutoninio skysčio lygtys su standžiomis arba elastinėmis sienelių kraštinėmis sąlygomis) ir matematinio uždavinio sprendinio asimptotinė analizė.  Šis metodas leidžia gauti matematiškai pagrįstus dalinai supaprastintus modelius, išlaikant itin aukštą aproksimacijos tikslumą. Projekto tikslas yra sukurti daugiaskalius matematinius ir skaičiuojamuosius įrankius kraujo cirkuliacijos modeliavimui, esamo mitralinio vožtuvo operacijos modelio patobulinimui. Įrankiai bei programinė įranga bus naudojami kaip papildomi informacijos šaltiniai ruošiantis operacijoms.


Virtustream LT, UAB yra vienas iš Virtustream įmonių grupės padalinių, kuris kuria ir vysto unikalios integruotos debesų kompiuterijos (angl. Cloud computing) valdymo platformos xStream bei kitų debesų kompiuterijos informacinių technologijų sprendimų programinę įrangą. Virtustream LT, UAB inicijuoja projektą „Moksliniai tyrimai skirti inovatyvių debesijos sprendimų kūrimui (3rdCLOUD)“.Projekto tikslas – padidinti įmonės inovacinį potencialą, vykdant mokslinius tyrimus ir kuriant inovatyvius produktus sumanios specializacijos srityje.Projektas atitinka Prioritetinės mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypties „Transportas, logistika ir informacinės ir ryšių technologijos“ prioritetą „Informacinių ir ryšių technologijų infrastruktūros, debesų kompiuterijos sprendimai ir paslaugos“ ir tiesiogiai prisideda prie šio prioriteto uždavinių įgyvendinimo.


Vaikų ligoninės, VšĮ Vilniaus universiteto ligoninės Santaros klinikų filialo, Vaiko raidos centro infrastruktūros atnaujinimas

Viešoji įstaiga Vilniaus universiteto ligoninė Santaros klinikos

Projektu siekiama pagerinti Vaiko raidos centro teikiamų paslaugų kokybę ir prieinamumą, todėl numatoma pastatyti šio centro paslaugų teikimui pritaikytą pastatą Vilniuje. Taip bus sudarytos sąlygos Lietuvos vaikams gauti kokybiškas ir savalaikes centre teikiamas paslaugas, padidės paslaugų prieinamumas, sumažės eilės paslaugoms gauti, bus teikiama daugiau paslaugų.Projekto naudą pajus vaikai (nuo gimimo iki 18 m.), kuriems reikalingos psichikos sveikatos priežiūros paslaugos, taip pat pacientus slaugantys tėvai ar globėjai, bei dirbantis personalas.


Ambulatorinių sveikatos priežiūros paslaugų prieinamumo Šilalės PSPC gerinimas tuberkulioze sergantiems asmenims

Viešoji įstaiga Šilalės pirminės sveikatos priežiūros centras

Tuberkuliozė – visuomenei pavojinga infekcija, kadangi ligonių gydymas ir priežiūra užtrunka ilgai (6–24 mėn., o kartais ir ilgiau), be to reikalauja nemenkų valstybės skiriamų lėšų, nes ligoniai ilgai (apie 80 dienų) gydomi specializuotuose tuberkuliozės stacionaruose. Projekto tikslas – mažinti Šilalės rajono savivaldybės gyventojų sergamumą ir mirtingumą nuo tuberkuliozės, išvengti atsparių vaistams tuberkuliozės mikobakterijų atsiradimo ir plitimo. Įgyvendinant projektą maisto talonai maisto produktams bus suteikti ne mažiau kaip 60-čiai tuberkulioze sergančių pacientų (ne mažiau kaip 1200 maisto talonų), taip pat numatytos vykdančiojo personalo kelionės bei komandiruotės (įskaitant personalo nuvykimą pas tuberkulioze sergančius asmenis, kuriems paskirtas DOTS gydymas). Projektas prisidės prie stebėsenos rodiklio pasiekimo: P.N.604 „Tuberkulioze sergantys pacientai, kuriems buvo suteiktos socialinės paramos priemonės (maisto talonų dalijimas) tuberkuliozės ambulatorinio gydymo metu“ – 60 asmenų.


Junginių efektyvumo slopinant SARS CoV-2 rekombinantinius virusinius fermentus įvertinimo technologijos prototipo sukūrimas

Šio projekto tikslas prisidėti prie pasaulinio masto pastangų sukurti SARS-CoV-2 priešvirusinius vaistus. Koronaviruso fermentai, tokie kaip proteazės, RNR polimerazė ir metiltransferazė gali būti inhibuojami racionaliai sukurtais ar junginių bibliotekų patikros metu atrastais cheminiais junginiais. Stipriai fermentų aktyvumą inhibuojantys junginiai gali sustabdyti viruso baltymų funkcijas ir tokie junginiai gali būti vystomi kaip priešvirusiniai vaistai. Projekto metu pagaminsime rekombinantinius viruso fermentus ir išvystysime bei validuosime ThermoFluor metodologiją junginių bibliotekos patikrai (angl. screening) siekiant nustatyti cheminio junginio struktūrinius elementus, kurie padidina giminingumą baltymams. Mūsų turima unikali apie 1200 junginių biblioteka bus skryninama prieš pagamintus rekombinantinius baltymus ir atrasti lyderiniai junginiai bus rikiuojami pagal jų giminingumą baltymams. Taip pat planuojame patikrinti farmacijoje naudojamus vaistus kaip viruso baltymų inhibitorius siekiant rasti naują vaisto terapinį panaudojimą (angl. repurpose). Pavykus atrasti potencialius junginius, bus pateikta patentinė paraiška bei farmacijos kompanijoms pasiūlyta vystyti juos kaip priešvirusinius vaistus.


Socialinio būsto fondo plėtra Palangos miesto savivaldybėje

Palangos miesto savivaldybės administracija

Projektu siekiama padidinti socialinio būsto fondą Palangos miesto savivaldybėje. Palangos miesto savivaldybės Asmenų ir šeimų, turinčių teisę į paramą būstui išsinuomoti, sąraše projekto rengimo metu įrašyti 89 asmenys ir šeimos, turintys teisę į socialinį būstą, projekto įgyvendinimo metu planuojama įsigyti 7 socialinius būstus, atsižvelgiant į socialinio būsto poreikį ir situaciją nekilnojamo turto rinkoje, efektyviausias socialinio būsto plėtros būdas yra jo įsigijimas (pirkimas). Socialinis būstas perkamas atsižvelgiant į Palangos miesto savivaldybės Asmenų ir šeimų, turinčių teisę į paramą būstui išsinuomoti, sąrašą. Tikimasi, kad įgyvendinus projektą pagerės minėtų asmenų gyvenimo kokybė, integracija į darbo rinką.


Kintų katilinės rekonstrukcija įrengiant biokuro katilą

Uždaroji akcinė bendrovė "Šilutės šilumos tinklai"

UAB „Šilutės šilumos tinklai“ (toliau – Įmonė), ieško galimybių modernizuoti įrangą, pakeisti esamus iškastinį kurą deginančius katilus, efektyviau išnaudoti energetinius resursus, diegti naujausiais technologijas šilumos gamybos efektyvumui didinti ir sąnaudoms bei šilumos kainai mažinti. Įmonė numato esamų 3 x 0,22 MW kieto kuro katilų Kintų miestelio katilinėje keitimą į 0,5 MW galios biokuro katilą (toliau – Projektas), pagal programos 4 prioriteto „energijos efektyvumo ir atsinaujinančių išteklių energijos gamybos ir naudojimo skatinimas“ 04.1.1-LVPA-K-109 priemonės  „Biokuro panaudojimo skatinimas šilumos energijai gaminti“.


Profesinio mokymo kokybės užtikrinimo sistemų ir procesų stiprinimas

Kvalifikacijų ir profesinio mokymo plėtros centras

Projekto tikslas – stiprinti profesinio mokymo kokybės užtikrinimo sistemas ir procesus.

Projekto pagrindiniai rezultatai: sukurta ir įdiegta profesinio mokymo institucijų veiklos ir profesinio mokymo programų įgyvendinimo stebėsenos sistema, atnaujinti ar sukurti nauji profesinio mokymo kokybės išorinio vertinimo instrumentai, sustiprinti  institucijų, vykdančių profesinio mokymo kokybės išorinį vertinimą, ekspertiniai gebėjimai, atliktas profesinio mokymo kokybės išorinis vertinimas ir jo rezultatų analizė.

Projekto metu pasiekti rezultatai prisidės prie nacionalinės politikos ir ES strateginių nuostatų ir rekomendacijos šalims narėms dėl Europos profesinio mokymo kokybės užtikrinimo orientacinės sistemos sukūrimo įgyvendinimo (2009-06-18; 2009/C 155/01).

Projekto tikslinė grupė - mokytojai, ekspertai, mokymosi visą gyvenimą sistemos institucijų administracijos darbuotojai, mokiniai.


Pastato - kultūros paveldo objekto Klaipėdoje, Žvejų g. 18 aktualizavimo projektas

Pagrindinė projekto problema, kad  Klaipėdoje, Dangės upės kairiajame krante esantis sandėlis, kuris yra kultūros paveldo objektas ir jo statusas – valstybės saugomas (u.k. 22540 ), nėra atvertas lankymui, neišnaudojamos jo teikiamos galimybės. Svirnas dėl prastos techninės būklės  nėra pritaikytas naudojimui ir jame jokia veikla nevyksta. Siekiant išsaugoti bei atskleisti vertingąsias kultūros paveldo objekto savybes, atverti ir pritaikyti kultūrinėms reikmėms, bus atlikti pastato tvarkomieji paveldosaugos bei statybos darbai, kad pastatas, esantis  Žvejų  g. 18, Klaipėdoje, būtų pritaikytas lankytojams.Įgyvendinus projektą,  kultūros  paveldo objekte bus įkurtas  viešbutis, kavinė (restoranas) ir muziejus (ekspozicija). Tikimasi, kad įgyvendinus projektą bus atskleistos kultūros paveldo objekto vertingosios savybės, objektas bus pritaikytas minėtoms veikloms ir vykdant šias veiklas, tikimasi padidinti Lietuvos gyventojų susidomėjimą kultūros paveldu ir pritraukti įvairių socialinių grupių lankytojus, didinti Klaipėdos  miesto ir kultūros objekto žinomumą.


I. S. Kavaliauskienės įmonės teikiamų pirminės ambulatorinės asmens sveikatos priežiūros paslaugų kokybės ir prieinamumo gerinimas

Senėjant visuomenei auga sergančiųjų lėtinėmis neinfekcinėmis ligomis vyresnių gyventojų skaičius bei jų apsilankymų skaičius Irenos Stanislavos Kavaliauskienės įmonėje, teikiančioje pirminės ambulatorinės asmens sveikatos priežiūros paslaugas, taip pat neįgaliųjų asmenų, kuriems reikalinga medicinos priežiūra namuose,  skaičius išlieka didelis. Dėl  nudėvėtos ir/ar nepakankamos esamos infrastruktūros šiuo metu neužtikrinama teikiamų sveikatos priežiūros paslaugų kokybė ir prieinamumas. Projekto tikslas yra pagerinti įmonės teikiamų pirminės ambulatorinės asmens sveikatos priežiūros paslaugų kokybę ir prieinamumą tikslinėms gyventojų grupėms: vyresnio amžiaus asmenims (55 m. ir vyresniems), vaikams, neįgaliesiems. Projekto metu numatomos investicijos į patalpų atnaujinimą, medicinos ir kitos įrangos bei tikslinės transporto priemonės įsigijimą, kas sudarys sąlygas pagerinti teikiamų paslaugų efektyvumą bei sumažinti tarp skirtingų gyventojų grupių egzistuojančius sveikatos netolygumus.


Modernizuoti veikiančius palaikomojo gydymo, slaugos ir senelių globos namus Pagėgiuose

Pagrindinė projekto problema –  Pagėgių palaikomojo gydymo slaugos ir senelių globos namų II korpuse teikiamų paslaugų kokybė dėl pastato būklės neatitinka tikslinės grupės – senyvo amžiaus asmenų poreikio. Projekto įgyvendinimo metu bus atliekamas pastato, esančio Vilniaus g. 39, Pagėgiuose, paprastasis remontas, bus modernizuotos 38 vietos socialinių paslaugų gavėjams, taip pat pagerintos darbo sąlygas įstaigos darbuotojams. Tikimasi, kad įgyvendinus projektą bus prisidėta prie socialinių paslaugų prieinamumo Pagėgių savivaldybėje didinimo, socialinių paslaugų infrastruktūros gerinimo ir plėtros, globos namų gyventojams bus sukurtos jaukesnės, namų aplinkai artimesnės gyvenimo sąlygos, pagerės teikiamų socialinių paslaugų kokybė.


Projekto "Savivaldybės sėkmės kodas - lyčių lygybė" veiklos:1) Moterų ir vyrų padėties savivaldybėse analizė. Šiame etape pagal nustatytus indikatorius bus kuriamas elektroninis savivaldybių statistikos žemėlapis. Žemėlapio pagalba bus galima stebėti lyčių lygybės padėtį įvairiais pjūviais kiekvienoje savivaldoje. Žemėlapis bus prieinamas viešai, jo pagalba bus galima stebėti lygių galimybių darbo, sveikatos apsaugos, švietimo, verslo ir kitose srityse, užtikrinimą. Šiame etape taip pat bus atliekamas kokybinis tyrimas. Tyrimas apims 10 pilotinių savivaldybių, kurios bus atrinktos pagal nustatytus kritetijus, t.y. pagal geografinę padėtį, dydį, tautinę sandarą ir pan. Šiame etape bus sukuriamas sebėsenos mechanizmas. 2) Konkrečių priemonių keisti moterų ir vyrų lygių galimybių padėtį savivaldybėse įgyvendinimas. Šiame etape pagrindinis uždavinys bus kartu su savivaldybėmis, NVO ir akademine bendruomene suformuluoti reikšmingas ir įgyvendinamas rekomendacijas dėl tikslinių priemonių savivaldybių strateginiuose planuose. Apskritojo stalo diskusijų metu bus išgrynintos rekomendacijos, kurios mokymų metu bus pristatomos pilotinėse savivaldybėse, o vėliau – ir visose likusiose Lietuvos savivaldybėse. Priemonių įgyvendinimo poveikio įvertinimo metu bus nustatyta, ar vyksta pokytis pilotinių savivaldybių lygiu ir koks.3) Viso projekto metu vyks sąmoningumo kėlimo kampanija, kuri apims šias sklaidos priemones: radijo laidas, TV reportažus, pranešimus ir video socialiniuose tinkluose (Youtube, Facebook), straipsnius žiniasklaidoje.Projekto metu renginiuose, skatinančiuose moterų ir vyrų lygybę bei diskriminacijos mažinimą darbo rinkoje, dalyvaus 2500 asmenų. Taip pat bus pasiekta kitų rezultatų:1. Sukurta 1 elektroninė sistema (žemėlapis);2. Patvirtintas 1 rekomendacijų paketas, skirtas savivaldybėms;3. Savivaldybių atstovai apmokyti diegti lygybės planus savo strateginiuose dokumentuose ir stebėti pokytį savivaldybėje.


Studijas reglamentuojančių aprašų sistemos plėtra (SKAR-3)

Projekto „Studijas reglamentuojančių aprašų sistemos plėtra“ (SKAR-3) tikslas – plėtoti studijas reglamentuojančių aprašų sistemą. Šis projektas – 2009 - 2012 m. vykdyto projekto „Studijų pakopų aprašų ir studijų krypčių aprašų sandaros sukūrimas“ (SKAR) ir 2012 - 2015 m. vykdyto projekto „Studijas reglamentuojančių aprašų sistemos plėtra“ (SKAR-2) trečiasis etapas. Veiksnys, lemiantis SKAR-3 atsiradimą – neparengti visų studijų krypčių aprašai, būtini studijų programų rengimui ir tobulinimui. Aprašas teikia pagrindines nuorodas, kaip formuoti naujos arba tobulinti jau vykdomos programos studijų rezultatus bei kitus studijų programos parametrus, parinkti dėstymo ir vertinimo metodus.Tikslui pasiekti iškelti tokie uždaviniai:• parengti ir atnaujinti studijas reglamentuojančius dokumentus;• didinti aukštųjų mokyklų specialistų kompetencijas studijų programų rengimo srityje.Projekto metu bus įgyvendinamos šios pagrindinės veiklos bei planuojami pasiekti rezultatai:• studijų krypčių (krypčių grupių) aprašų skirtingoms pakopoms kūrimo metodikos atnaujinimas – 1 atnaujinta metodika;• studijų krypčių (krypčių grupių) aprašų rengimas – 22 parengti studijų krypčių ar jų grupių aprašai;• studijų krypčių (krypčių grupių) aprašų rengėjų mokymai – 100 apmokytų studijų krypčių (krypčių grupių) aprašų rengėjų;• parengtų studijų krypčių (krypčių grupių) aprašų atnaujinimas – 37 peržiūrėti ir pagal poreikį  atnaujinti studijų krypčių (krypčių grupių) aprašai;• seminarai aukštųjų mokyklų  programų rengėjams ir vykdytojams – apmokyta 100 asmenų.Numatoma projekto trukmė: 2018 m. rugsėjo 1 d. – 2022 m. gruodžio 31 d.


In vivo pelių modelio, skirto piktybinių navikų augimo / gydymo stebėjimui, kūrimas

Valstybinis mokslinių tyrimų institutas Inovatyvios medicinos centras

Elektroporacija in vivo yra vienas iš perspektyvių metodų, kuris ateityje gali būti taikomas gydant lokalizuotus navikus. Remiantis ankstesniais mūsų in vitro duomenimis (Novickij V. Bioelectrochemistry 2018,   Novickij V. IEEE TRANSACTIONS ON MAGNETICS 2017,  Novickij V.  Measurement Science Review 2016), vėžinės (mielominės SP2 ląstelės) ir pirminės ląstelės (ramybės stadijoje ar besidalijančios blužnies, limfinių mazgų ar užkrūčio liaukos ląstelės) skirtingai reaguoja į įvairių parametrų elektrinius bei magnetinius laukus. T.y. galima parinkti tokius elektrinių laukų parametrus kai vėžinės ląstelės nužudomos, o pirminės ląstelės lieka gyvos. Sekantis etapas būtų tai pritaikyti in vivo modeliuose. Projekto tikslas yra sukurti eksperimentinį pelių modelį, leidžiantį sekti vėžinių ląstelių augimą ar jų žuvimą. Šiam tikslui pasiekti bus sukurtos liuminescuojančios SP2/0 ląstelių linijos, kurios bus įsodintos pelei po oda. Auglys, išaugęs iš tokių ląstelių, liuminescuos, o liuminescenciją in vivo galėsime matuoti IVIS spectrum vaizdinimo prietaisu. Tikimės, kad projekto vykdymo metu sukurtas pelių auglių modelis leis vėliau tirti elektroporacijos poveikį piktybinių navikų žudymui ir kuriant naujas terapijos priemones.


Pasvalio kultūros centro infrastruktūros modernizavimas

Projektas inicijuojamas siekiant išspręsti kokybiškos ir prieinamos kultūros infrastruktūros pasiūlos trūkumą Pasvalio rajone.Siekiant kurti aukštesnę kultūros paslaugų kokybę, prieinamumą, interaktyvumą, didesnę jų pridėtinę vertę ir paklausą, skatinti papildomus lankytojų srautus, reikalinga modernizuoti Pasvalio kultūros centro didžiąją salę, t. y. atlikti apdailos darbus Pasvalio kultūros centro didžiojoje salėje, atnaujinti salės kėdes (dalis iš jų bus pritaikytos neįgaliesiems), įsigyti scenos apšvietimo valdymo įrangą, pagerinti salės akustiką, pakeisti scenos užuolaidų ir jų pakabinimo mechanizmą ir kt. Tikimasi, kad įgyvendinus projektą bus sudarytos sąlygos teikti ir gauti kokybiškas kultūros paslaugas, pritraukti įvairių socialinių grupių lankytojus, vykdant numatytas veiklas.


UAB InMedica klinikos Marijampolėje veiklos efektyvumo didinimas

Marijampolės savivaldybėje, siekiant užtikrinti kokybiškų pirminės asmens sveikatos priežiūros paslaugų teikimą ir padidinti teikiamų paslaugų prieinamumą vaikams ir vyresnio amžiaus gyventojams, numatomas UAB InMedica klinikos modernizavimo projektas, skirtas klinikos infrastruktūros gerinimui. Projektas skirtas problemoms, susijusioms su vaikų ir vyresnio amžiaus asmenims skirtų paslaugų teikimu Marijampolės savivaldybėje, spręsti. Projekto įgyvendinimo metu numatoma atnaujinti klinikos patalpas, įsigyti būtiną įrangą ir baldus pirminės asmens sveikatos priežiūros paslaugoms teikti. Tikimasi, kad projekto naudą pajus 1657 tikslinės grupės asmenys - vaikai ir vyresnio amžiaus asmenys.


Vandentiekio ir nuotekų tinklų plėtra Prienų rajone (Balbieriškyje) II etapas

Uždaroji akcinė bendrovė "Prienų vandenys"

Projekto tikslas - viešai tiekiamo tinkamos kokybės geriamojo vandens ir tvarkomų nuotekų paslaugos išplėtimas Prienų rajono Balbieriškio gyvenvietėje. Paklojus centralizuotus vandentiekio ir nuotekų tinklus, gyventojai, neturintys kitų nuotekų tvarkymo būdų arba negalintys užtikrinti esamų individualių nuotekų tvarkymo įrenginių sandarumo, turi galimybę jungtis prie naujai sukurtos vandentvarkos infrastruktūros. Vandentiekio ir nuotekų tinklai nutiesti Beržų g., Gerulių g., Partizanų g, ir Tujų g. (VT - 2,134  km ir NT - 1,699 km). Atitinkamai sudaryta galimybė prie centralizuotų tinklų prisijungti naujiems vartotojams: prie vandentiekio tinklų - 39 būstams/ 90 gyventojų* ir prie nuotekų surinkimo tinklų -  39 būstams/90 gyventojams*.  Įgyvendinus projektą bus užtikrintas ilgalaikis technine ir ekonomine prasme vartotojams prieinamas socialiai būtinų vandens tiekimo ir nuotekų tvarkymo paslaugų teikimas, sumažės požeminių vandenų tarša.*Gyventojų skaičius nustatytas vadovaujantis LR aplinkos ministro 2014-12-19 įsakymo Nr. D1-1050 (LR aplinkos ministro 2015-04-29 įsakymo Nr. D1-356 redakcija) nuostata, t.y.  būstų, naujai prijungtų prie VT ar NT  skaičių, padauginus iš  koeficiento (santykio  tarp Prienų rajono savivladybės teritorijoje esančių gyventojų skaičiaus  ir tarp būstų skaičiaus), kuris naujaisiai Lietuvos  statistikos departamento oficialiai skelbiamais duomenimis (2015 m.) Prienų rajono savivaldybei  sudaro 2,3 (toliau - gyventojų ir būstų santykio koeficientas Prienų rajono savivaldybei (2015 m. duomenys).


Išmintingasis vaistų sąrašas

Lietuvos Respublikos sveikatos apsaugos ministerija

Sveikatos apsaugos ministerija, vykdydama projektą „Išmintingasis vaistų sąrašas“, siekia gerinti vyresnio amžiaus žmonių sveikatą skatinant racionalų vaistų vartojimą skiriant daugiau dėmesio sveikatos išsaugojimui ir stiprinimui, gilinti pacientų raštingumą apie racionalų vaistų vartojimą ir plėsti sveikatos priežiūros, farmacijos specialistų žinias apie racionalų vaistų skyrimą ir vartojimą. Projekto metu bus organizuojami nepriklausomi mokymai sveikatos priežiūros ir farmacijos specialistams apie racionalų vaistų skyrimą ir vartojimą, vaistų skyrimo ypatumus geriatrijoje, ypatingo atsargumo skiriant vyresnio amžiaus žmonėms reikalaujančias vaistinių preparatų grupes. Taip pat vykdant projektą bus parengtas į vyresnio amžiaus gyventojus orientuotas leidinys apie racionalų vaistų vartojimą, bus organizuojami seminarai gyventojams, kuriuose bus pristatomi racionalaus vaistų vartojimo principai ir atsakoma į pacientų bendruomenei kylančius klausimus apie racionalų vaistų vartojimą. Taip pat yra numatyta informacinė kampanija, kuria bus siekiama informuoti visuomenę ir gerinti gyventojų supratimą apie racionalų vaistų vartojimą, gydymo režimo laikymosi svarbą, netinkamo vaistų vartojimo pavojus sveikatai.


Tuberkuliozės gydymo skatinimas Anykščių rajono savivaldybėje

Anykščių rajono savivaldybės administracija

Šio projekto metu, įgyvendinant priemones gerinančias ambulatorinių asmens sveikatos priežiūros paslaugų teikimo prieinamumą tuberkuliozės srityje, Anykščių rajono savivaldybės gyventojai bus skatinami gydytis tuberkuliozės susirgimus. Pagrindinė problema, kuriai spręsti inicijuotas projektas, yra tuberkulioze sergantys asmenys ir  jų platinamos infekcinės ligos tolimesnis plitimas. Problemą lemia aukštas sergančiųjų asmenų skaičius rajone ir gydytis skatinančių priemonių trūkumas.


SMULKAUS GINTARO RUOŠINIŲ NEPERTRAUKIAMO ŠLIFAVIMO TECHNOLOGIJOS IR ĮRENGINIO KOMERCINIMAS (Labora)

Projektu siekiama pateikti rinkai autonomiškai, be operatoriaus dalyvavimo (išskyrus užpildymą ir gatavos produkcijos iškrovimą) veikiančią gintaro ruošinių šlifavimo technologiją bei visapusiškai išbandytą šlifavimo įrenginio galutinę versiją, ją pristatant potencialiems vartotojams. Esminiai šios šlifavimo technologijos ir įrenginio pranašumai lyginant su rinkoje esančiais analogais: a) didelis našumas (didesnis iki 3-5 kartų); b) procesas vyksta autonomiškai nedalyvaujant operatoriui, kas leidžia naujuosius įrenginius eksploatuoti be nuolatinės aptarnaujančio personalo priežiūros ir tokiu būdu  radikaliai taupyti darbo laiko sąnaudas bei su tuo susijusius kaštus; c) universalumas (tinka bet kokios formos ir dydžio ruošiniams); d) šlifuojama sausuoju būdu, kas leidžia atskirai kaupti ne tik nušlifuotus ruošinius, bet ir šlifavimo dulkes. Atskirtos sausos gintaro dulkės neteršia aplinkos ir gali būti parduodamos rinkoje kaip vertinga žaliava. Projekto darbo grupės dalyviai turi daugiametę mokslinių tyrimų vykdymo patirtį, yra daugelio mokslinių publikacijų bei patentų/išradimų autoriai. 2010-2020 metų laikotarpiu šioje srityje nuolat vykdė tyrimus bei sukūrė tokias rankų darbo sąnaudas mažinančias technologijas ir įrenginius, kaip dirbtiniu intelektu valdomi daugialaipsnio gaminių klasifikavimo pagal spalvinius požymius (iki 50 klasių) įrenginiai, didelio našumo autonomiškai veikiantys gaminių rūšiavimo pagal formą ir dydį įrenginiai ir kt. Siūloma šlifavimo technologija ir įrenginiai išsprendžia aktualią, daug darbo laiko reikalaujančią gaminių/ruošinių šlifavimo problemą. Įgyvendinus šį projektą, naujieji šlifavimo įrenginiai papildys autorių jau anksčiau sukurtų ir rinkai pasiūlytų automatinių klasifikavimo pagal spalvinius požymius bei rūšiavimo pagal dydį ir formą įrenginių komplektą ir leis toliau reikšmingai mažinti rankų darbo apimtis gintaro apdirbimo versle, padidinti jo sukuriamą pridėtinę vertę bei konkurencingumą tiek lokaliai, tiek ir globaliu mastu.

04 Makroregioninio bendradarbiavimo teritorija


Kultūros paveldo objekto atgaivinimas ir išsaugojimas pritaikant jį bendruomenės poreikiams Kazlų Rūdoje

Pagrindinė problema, kuriai spręsti inicijuotas projektas – kokybiškų kultūros srities paslaugų ir su jomis susijusių edukacinių, ekonominių, socialinių ir kitų veiklų trūkumas Kazlų Rūdos sav. gyventojams. Projekto metu bus atnaujintas kultūros paveldo objektas, esantis Atgimimo g. 5A, Kazlų Rūdoje: bus atlikti išorės tvarkybos ir vidaus rekonstrukcijos darbai, pritaikant pastatą amatų dirbtuvėms (II aukštas) ir ekspozicijų salei (I aukštas), įsigyta įranga kultūrinėms bei edukacinėms veikloms vykdyti, įrengta muziejinė ekspozicija. Planuojamos veiklos bus susijusios su tradicinių amatų puoselėjimu (keramikos, medžio drožėjų, vytelių pynimo, kitų rankdarbių dirbtuvės) bei pristatymu. Sutvarkius pastatą, bus atgaivintas kultūros paveldo objektas, išsaugotos jo vertingosios savybės, o per kultūrinių veiklų įvairovę tikimasi padidinti susidomėjimą tiek pačiu objektu, tiek kultūrinėmis ir susijusiomis veiklomis, bei pritraukti didesnį skaičių lankytojų.


Šiuolaikinių didaktikų centro įkūrimas

Projekto metu sukurta infrastruktūra skirta išplėtoti Vytauto Didžiojo universitetą (VDU) kaip plačios aprėpties universiteto modelį, atliepiant universitetų tinklo optimizavimo bei pedagogų rengimo iššūkius Lietuvoje. Stiprinant pedagogų rengimo centrą VDU Švietimo akademijoje kuriama šiuolaikinė pedagoginėms studijoms ir ypatingai praktiniams užsiėmimams ir tiriamajai veiklai reikalinga šiuolaikinių didaktikų centro infrastruktūra Kaune, Putvinskio g. 23 - statomas naujas pastatas (priestatas) prie šiuo metu veikiančio VDU Daugiafunkcinio mokslo ir studijų centro pastato, taip užbaigiant įgyvendinti pastarojo centro techninį projektą bei optimaliai išnaudojant jau šiame pastate esančias modernias erdves. Atlikti pastato statybos darbai ir įsigyta įranga (kompiuterinė, programinė ir kita), baldai leis užtikrinti komfortišką mokslo ir studijų aplinką, tinkamai organizuoti studijų procesą, didinti studentų praktinius įgūdžius ir gebėjimus, plėtoti mokslinį-tiriamąjį darbą ir vystyti mokslinių tyrimų ir eksperimentinės plėtros (toliau - MTEP) veiklas. Studijų infrastruktūros modernizacija leis padidinti VDU patrauklumą ir pritraukti daugiau studentų tiek iš Lietuvos, tiek iš užsienio valstybių bei lygiagrečiai stiprinant bendradarbiavimą bei vykdant bendras studijas ir mokslinius tyrimus su užsienio ir Lietuvos aukštosiomis mokyklomis, verslo organizacijomis.


Gamybinės įmonės darbuotojų kvalifikacijos kėlimas bei profesinių kompetencijų ir įgūdžių tobulinimas prisitaikant prie ūkio pokyčių

Pagrindinis projekto tikslas - UAB „Ltintus“ profesinių darbuotojų kompetencijų ugdymas, kvalifikacijos tobulinimas ir prisitaikymas prie ūkio pokyčių. Projekto metu bus organizuojami specifiniai profesiniai mokymai įmonės administracijos darbuotojams, įvairių sričių specialistams, gamybos darbininkams. Projekto įgyvendinimo rezultate bus apmokyti 126 įmonės darbuotojai, pakelta jų kvalifikacija, profesinių specifinių žinių ir gebėjimų lygis. Projekto dėka bus ugdomas darbuotojų pasitenkinimas darbu, užkertamas kelias darbuotojų kaitai, gerinama gaminių bei paslaugų teikimo kokybė, didinamas įmonės konkurencingumas ir dominavimas rinkoje.


Kultūros paveldo fondas

Uždaroji akcinė bendrovė Viešųjų investicijų plėtros agentūra

Kultūros paveldo fondo tikslas – skatinti investicijas į kultūros paveldo objektus, siekiant pritaikyti juos visuomenės poreikiams, išsaugoti bei atskleisti vertingąsias paveldo objektų savybes, pritaikyti juos įvairioms reikmėms, padidinti Lietuvos gyventojų susidomėjimą kultūros paveldu, taip pat pagerinti Lietuvos kaip patrauklios turizmui šalies įvaizdį Lietuvos ir užsienio šalių rinkose. Fondo lėšomis bus teikiamos paskolos, skirtos kultūros paveldo objektų aktualizavimui. Įgyvendinant kultūros paveldo aktualizavimo finansinę priemonę bus investuojama į kultūros paveldo objektus, siekiant išsaugoti bei atskleisti vertingąsias paveldo objektų savybes, pritaikyti juos įvairioms reikmėms, padidinti Lietuvos gyventojų susidomėjimą kultūros paveldu, taip pat pagerinti Lietuvos kaip patrauklios turizmui šalies įvaizdį Lietuvos ir užsienio šalių rinkose.


Kretingos rajono savivaldybės administracija

Įgyvendinant projektą „Pėsčiųjų ir dviratininkų susisiekimo sąlygų gerinimas Taikos g., Kretingos m.“ bus įrengtas apšviestas pėsčiųjų ir dviračių takas Taikos g., Kretingos m. Įrengus apie 0,614 km šio tako, bus pagerintos pėsčiųjų ir dviratininkų susisiekimo sąlygos, padidintas gyventojų mobilumas, prisidedama prie aplinkos taršos mažinimo.


Kauno miesto centralizuoto šilumos tiekimo plėtra Aleksoto mikrorajone

Projekto metu planuojama Kauno miesto integruoto tinklo plėtra į Aleksoto mikrorajoną. Plauojama nutiesti 3,7 km šilumos tiekimo tinklų, sujungsiančių Kauno miesto integruotą tinklą su Aleksoto mikrorajone esančiais vietiniais šilumos tiekimo tinklais. Planuojama prijungti esamus bei naujus šilumos vartotojus Aleksoto mikrorajone. Projektas vykdomas siekiant užtikrinti subalansuotą ir darnią energetikos plėtrą, užtikrinant Kauno miesto centralizuotos šilumos vartotojams patikimą energijos tiekimą, kuo mažesnėmis sąnaudomis ir mažesne tarša. Įgyvendinus projektą, sumažės tarša, šiluma Kauno miesto šilumos vartotojams bus tiekiama patikimiau.


Jessica II Fondų fondas („FF“), finansuojamas Europos regioninės plėtros fondo

Finansavimo sutarties su EIB pagrindu įsteigiamas FF – EIB valdomo JESSICA kontroliuojančiojo fondo tęsinys, skirtas investicijoms į energinio efektyvumo didinimą būsto sektoriuje. FF teiks lengvatines paskolas fiziniams ir juridiniams asmenims, kuriems nuosavybės teise priklauso daugiabučių namų butai ir (ar) kitos patalpos, arba daugiabučių namų bendrojo naudojimo patalpų administratoriams. Paskolos bus skirtos daugiabučių namų modernizacijai (atnaujinimui) didinant jų energinį efektyvumą taip, kad būtų pasiekta ne mažesnė kaip C pastatų energinio efektyvumo klasė. Pirminiame etape Finansų ir Aplinkos ministerijos investuos 150 milijonų EUR Europos regioninės plėtros fondo lėšų, kurios bus skirtos maždaug 800 daugiabučių namų finansavimui visoje Lietuvoje. Šios investicijos į daugiabučių namų energijos vartojimo efektyvumą sumažins energijos suvartojimą, o taip pat sumažins gyventojų išlaidas energijai ir šalies priklausomybę nuo išorinių kuro tiekėjų. Vertinant aplinkosaugos aspektu, dėl daugiabučių namų energijos vartojimo efektyvumo turėtų labai sumažėti išskiriami CO2 kiekiai. Grįžusios lėšos bus naudojamos tolesniam investavimui į naujus projektus daugiabučių namų energijos vartojimo efektyvumo srityje.


Inovatyvios ugdymo(si) aplinkos kūrimas

Veiksmų programos priemonės 09.2.1-ESFA-K-728 Ikimokyklinio ir bendrojo ugdymo mokyklų veiklos tobulinimas projekte dalyvauja Širvintų Lauryno Stuokos-Gucevičiaus gimnazija kartu su partneriais Širvintų r. Gelvonų gimnazija ir Vilniaus Simono Daukanto gimnazija. Projekto - Inovatyvios ugdymo(si) aplinkos kūrimas -  tikslas - pagerinti 10 (II gimnazijos) klasės mokinių matematikos bendrojo ugdymo pasiekimus LSG ir Širvintų r. Gelvonų gimnazijoje, įdiegiant interaktyvias mokymo(si) priemones ir skatinant pokyčius šių švietimo įstaigų veikloje. Šiam tikslui pasiekti yra keliami tokie uždaviniai:1) Virtualios aplinkos kūrimas matematikos mokymui(si) su interaktyviomis mokymo priemonėmis LSG ir Širvintų r. Gelvonų gimnazijose.2) Kelti mokytojų kvalifikaciją IKT srityje.ES parama siekiama sukurti mokiniams šiuolaikinę mokymo(si) aplinką, įkuriant išmaniąją klasę, sudominti mokinius  ir įtraukti juos į interaktyvų mokymąsi,  padidinti mokymosi veiksmingumą, ugdyti mokinių savarankiškumą, skatinti juos ieškoti, įgytas žinias pritaikyti praktikoje, diferencijuoti ir individualizuoti mokymąsi, racionaliau paskirstyti pamokos laiką ir naudoti metodus, skatinančius mokymąsi bendradarbiaujant. Tikslinė grupė: Širvintų Lauryno Stuokos-Gucevičiaus gimnazijos ir Širvintų r. Gelvonų gimnazijos 9-10 (I-II gimnazijos) klasių mokiniai ir jiems dėstantys matematikos mokytojai.Projekto trukmė 24 mėnesiai.


VšĮ Garliavos pirminės sveikatos priežiūros centras sveikatos priežiūros paslaugų kokybės gerinimas, modernizuojant įstaigos infrastruktūrą

Viešoji įstaiga Garliavos pirminės sveikatos priežiūros centras

Kauno rajono savivaldybėje, siekiant laiku ir tinkamai užtikrinti pirminės asmens sveikatos priežiūros paslaugų prieinamumą ir jų kokybę, įgyvendinamas pirminės asmens sveiktos priežiūros įstaigos - viešosios įstaigos Garliavos pirminės sveikatos priežiūros centras - projektas, skirtas pagerinti pirminės sveikatos priežiūros paslaugų kokybę ir padidinti šių paslaugų prieinamumą, atliekant paprastojo remonto darbus, įsigyjant baldus, medicininę ir kompiuterinę įrangą, reikalingą vaikų ligų ir vyresnio amžiaus asmenų ligų profilaktikai, prevencijai ir ankstyvajai diagnostikai bei tikslinę transporto priemonę, skirtą pacientų lankymui namuose. Girionių ambulatorijos patalpos bus pritaikytos neįgaliųjų poreikiams. Dėl kokybiškesnių ir labiau prieinamų pirminės asmens sveikatos priežiūros paslaugų tikimasi, kad daugiau savivaldybės gyventojų galės pasinaudoti pirminės asmens sveikatos priežiūros paslaugomis, jos taps kokybiškesnės ir labiau prieinamos, dėl ko bus atliekama daugiau prevencinių programų, bus greičiau diagnozuojamos ligos, sutrumpės gydymo laikas.


Tarptautinių aplinkosaugos vadybos sistemų pritaikymas UAB Hoda gamybos praktikoje

UAB „HODA“ - viena iš lyderių Baltijos šalyse, kurios pagrindinė veikla - plastikinių detalių gamyba. Įmonės apyvarta ir eksportas yra stabiliai augantys, bendrovė nuolat ieško galimybių veiklos efektyvumo didinimui bei gamybos būdo tobulinimui. Įgyvendindama projektą „Tarptautinių apilinkosaugos vadybos sistemų pritaikymas UAB „HODA“ gamybos praktikoje“, įmonė siekia, kad būtų standartizuotas ir tobulinamas jos gamybos procesas, tuo pačiu siekiant didesnio bendrovės veiklos efektyvumo ir energetinių resursų taupymo. Įdiegusi naują aplinkosaugos vadybos sistemą, bendrovė tikisi kontraktų iš naujų užsakovų. Projekto įgyvendinimas taip pat prisidės prie bendrovės konkurencingumo didinimo, pardavimų portfelio diversifikavimo ir pajamų augimo.


Mokyklų tinklo efektyvumo didinimas Pagėgių Algimanto Mackaus gimnazijoje

Siekiant padidinti mokyklų tinklo veiklos efektyvumą, pagerinti ugdymo kokybę ir užtikrinti prieinamumą Pagėgių savivaldybėje, planuojama suremontuoti Pagėgių Algimanto Mackaus gimnazijos patalpas ir jas įrengti. Pastatų (esančių Pagėgių mieste, adresu Vilniaus g. 3) vidaus patalpų mokomuosiuose korpusuose bus sukurtos modernios kūrybiškumą skatinančios edukacinės erdvės ir aprūpintos naujausiomis mokymo priemonėmis. Planuojama visas modernias kūrybiškumą skatinančias edukacines erdves sukurti, atnaujinti ir jas aprūpinti reikiama įranga, pritaikant idėjas, pateiktas mokyklų edukacinių erdvių atnaujinimo (modernizavimo) projektiniuose pasiūlymuose, parengtuose įgyvendinant projektą „Bendrojo ugdymo mokyklų (progimnazijų ir pagrindinių mokyklų) modernizavimas: šiuolaikinių mokymosi erdvių kūrimas“ (Nr. 09.1.3-CPVA-V-704-01-0001).


Visuomenės informavimas, sergančiųjų tuberkulioze ir jų šeimos narių mokymai tuberkuliozės profilaktikos ir kontrolės klausimais

Nuo 2007 m. Pasaulio sveikatos organizacijos Europos regiono biuras Lietuvą priskyrė prie didžiausios tuberkuliozės rizikos šalių grupės Europos regione, o nuo 2008 m. - prie 15 Europos regiono šalių, kuriose registruojamas didelis sergamumas dauginio atsparumo vaistams tuberkulioze. Projekto tikslas – mažinti Lietuvos gyventojų sergamumą ir mirtingumą nuo tuberkuliozės, išvengti atsparių vaistams tuberkuliozės mikobakterijų atsiradimo ir plitimo.Projekto tikslui pasiekti bus įgyvendintos šios priemonės: 1) parengtos video paskaitos, kiekvienos paskaitos metu atsakant į visuomenėje dažniausiai kylančius klausimus apie tuberkuliozę ir tokiu būdu didinant asmenų raštingumą tuberkuliozės profilaktikos ir kontrolės klausimais.2) Užkrečiamųjų ligų ir AIDS centro internetiniame puslapyje sukurtas modulis, kuriame bus talpinamos video paskaitos bei kita su tuberkulioze susijusi medžiaga.3) sukurti reklaminiai vaizdo ir garso klipai bei transliuojami per televiziją ir radiją, viešajame transporte, asmens sveikatos priežiūros paslaugas teikiančiose įstaigose. 4) parengtos mokymų rekomendacijos, skirtos asmens ir visuomenės sveikatos priežiūros specialistams darbui su tuberkulioze segančiaisiais ir jų šeimos nariais. Projekto partneris Nacionalinis visuomenės sveikatos centras prie Sveikatos apsaugos ministerijos projekto metu organizuos mokymus tikslinių grupių asmenims visose savivaldybėse ir vykdys parengtos medžiagos sklaidą.5) sukurtas kompiuterinis žaidimas/animacija mokyklinio amžiaus vaikams, siekiant ugdyti jų higienos įgūdžius ir didinti sveikatos raštingumą. 6) parengta dalomoji medžiaga (lankstinukai, plakatai), skirta sunkiai pasiekiamiems socialinės rizikos grupės asmenims. Šios medžiagos diseminacija vyks nakvynės namuose, labdaros valgyklose, policijos įstaigose ir kt. Įgyvendinus projektą bus padidintas visuomenės sveikatos raštingumas tuberkuliozės profilaktikos ir kontrolės klausimais.


Mokslinė stažuotė Berlyno technikos universitete

Vilniaus Gedimino technikos universitetas

Planuojama išvyka į Berlyno technikos universitetą. Išvykos tikslas siejamas su apmokymais, kuriuos ves Berlyno technikos universiteto mokslininkai. Tema – skaitinis modeliavimas. Siekiama toliau plėtoti bendrus darbus, yra išspausdintos 8 bendros mokslinės publikacijos užsienio žurnaluose, viena šiuo metu – recenzuojama.


Širvintų meno mokyklos infrastruktūros modernizavimas

Širvintų rajono savivaldybės administracija

2014 m. Širvintų meno mokykla buvo perkelta į buvusias Širvintų L.Stuokos-Gucevičiaus gimnazijos bendrabučio patalpas (pastatas statytas 1968 m.), kurių bendras plotas 894,53 kv.m (muzikos klasės, keramikos degimo krosnelių patalpa, mažoji aktų salė ir kt.) Tačiau iš jų net 146,49 kv.m ugdymui nenaudojamos. Mokyklai labai trūksta kokybišką ugdymą užtikrinančių erdvių. Todėl būtina suremontuoti ir veiklai pritaikyti 146,49 kv. m patalpų. Kadangi Meno mokyklos pastatas yra 1968 m. statybos, silikatinių plytų, neapšiltintas, vidaus patalpose neužtikrinama atitiktis higienos normos HN 21:2011 nustatytiems reikalavimams (žiemos sezonu temperatūra būna 12-14 laipsnių šilumos). Tas labai neigiamai atsiliepia neformaliojo švietimo kokybei ir prieinamumui. Siekiant išspręsti esamas neformaliojo švietimo problemas, inicijuojamas projektas, kurio tikslas - modernizuoti Širvintų meno mokyklos infrastruktūrą, sudarant sąlygas viso rajono vaikams gauti prieinamas ir kokybiškas neformaliojo ugdymo paslaugas. Investicijos padės išlaikyti esamus ir pritraukti naujus vaikų srautus į neformalųjį švietimą, teigiamai paveiks Širvintų rajono savivaldybės švietimo sistemą. Įgyvendinus projektą Širvintų meno mokykloje bus atnaujinta ir neformaliam švietimui pritaikyta 146,49 kv.m patalpų. Pagerės sąlygos visose ugdymo erdvėse, kadangi visas pastatas bus apšiltintas. Po projekto įgyvendinimo Meno mokykloje bus vykdoma ne mažiau, kaip 2 krypčių neformalus vaikų švietimas: muzika, dailė, etnokultūra ir pilietiškumas. Bus sudarytos geresnės sąlygos organizuoti vaikų stovyklas vasaros ir kitų moksleivių atostogų metu. Projekto įgyvendinimo metu modernizuota Širvintų meno mokyklos infrastruktūra galės naudotis viso rajono vaikai (bus derinami autobusų vykimo ir užsiėmimų tvarkaraščiai) tiek lankydami neformaliojo švietimo užsėmimus, tiek dalyvaudami vaikų atostogų metu rengiamose stovyklose.


Vandentvarkos fondas

Įgyvendinant Vandentvarkos fondo finansinę priemonę bus siekiama didinti geriamojo vandens tiekimo ir nuotekų tvarkymo prieinamumą ir gerinti jų kokybę siekiant apsaugoti aplinką nuo nuotekų žalingo poveikio, didinti prie centralizuotų sistemų prijungtų vartotojų skaičių ir bendrą centralizuotų sistemų vartotojų skaičių, gerinti paslaugų kokybę ir efektyvumą bei mažinti nuostolius ir avarijų skaičių tinkluose. Remiantis Išankstinio vertinimo analize, bendras finansavimo trūkumas vandentvarkos sektoriuje siekia apie 3,5 mlrd. eurų. LR eksploatuojama daugiau kaip 14 000 kilometrų geriamojo vandens tiekimo ir daugiau kaip 10 000 kilometrų nuotekų surinkimo tinklų, iš kurių daugiau kaip pusė yra nusidėvėję 60 ir daugiau procentų ir pasižymi labai prastais vandens netekčių ir infiltracijos rodikliais. Gyventojų prisijungimo prie geriamojo vandens tiekimo ir nuotekų surinkimo tinklų yra labai nevienodas lyginant atskiras savivaldybes – vertinama, kad, norint pasiekti 95 proc. prijungtų vartotojų dalį, prie geriamojo vandens tinklų papildomai reikia prijungti apie 13 proc. vartotojų, o prie nuotekų tinklų – 16 proc. vartotojų.  Fondo lėšomis licencijuotiems viešiesiems geriamojo vandens tiekėjams ir nuotekų tvarkytojams bus teikiamos ilgalaikės (iki 20 m.) paskolos, skirtos geriamojo vandens tiekimo ir nuotekų surinkimo tinklų plėtrai ir renovacijai.


Mažais žingsneliais - sveikos gyvensenos link

Alytaus miesto savivaldybės administracija

Projektu siekiama prisidėti prie priemonės "Sveikos gyvensenos skatinimas regioniniu lygiu" įgyvendinimo. Projekto įgyvendinimo metu bus įrengta lauko treniruoklių salė, įsigytas reikalingos mokymo priemonės, suorganizuoti ir pravesti informaciniai ir šviečiamieji renginiai, mokymai, seminarai sergamumo ir pirmalaikio mirtingumo nuo kraujotakos sistemos ligų, teraumų ir nelaimingų atsitikimų profilaktikos ir onkologinių ligų profilaktikos ir kontrolės temoatika, vykdomi fizinio aktyvumo užsiėmimai , formuojamos sveikos gyvensenos vertybinės nuostatos. Tikimasi, kad įgyvendinus projektč, bus teikiamos įvairesnės ir kokybiškesnės visuomenės sveikatos paslaugos, padidės Alytaus miesto gyventojų sveikatos raštingumo lygis, bus suformuotos jų sveikos gyvensenos vertybinės nuostatos.


Valstybės įmonė Klaipėdos valstybinio jūrų uosto direkcija

Projektą „Malkų įlankos gilinimas iki 14,5 m, įskaitant gamtosauginės krantosaugos sienutės įrengimą“ įgyvendina VĮ Klaipėdos valstybinio jūrų uosto direkcija, kuri Klaipėdos valstybinio jūrų uosto (toliau – Uosto) akvatoriją, žemę, Uosto infrastruktūros objektus ir kitą priskirtą ar sukurtą turtą valdo, naudoja ir juo disponuoja turto patikėjimo teise, vadovaudamasi Lietuvos Respublikos įstatymais. Esamos navigacinės sąlygos Klaipėdos valstybinio jūrų uosto Malkų įlankoje nebeatitinka besikeičiančių pasaulinių laivybos tendencijų. Nuosekliai augantis didelių parametrų laivų skaičius daro neigiamą įtaką laivybos saugumui Malkų įlankoje. Projektu siekiama įgyvendinti Veiksmų programos 06.1.1-TID-V-505 Priemonės tikslą – pagerinti jūrų transporto eismo sąlygas Klaipėdos valstybiniame jūrų uoste. Projektu siekiama padidinti laivybos saugumą, pagerinti jūrų transporto eismo sąlygas Malkų įlankoje (bendro naudojimo laivybos akvatorijoje) ir įgyvendinti priemones, kurios prisidės prie gamtos apsaugos sąlygų pagerinimo užtikrinant Smeltės botaninio draustinio apsaugą. Įgyvendinant projektą numatoma pastatyti (rekonstruoti) krantosaugos statinį (Smeltės botaninio draustinio gamtosauginę sienutę), išvalyti užterštą gruntą, esantį Malkų įlankoje, ir išgilinti Malkų įlankos įplaukos kanalą ir akvatoriją iki 14,5 m (esamas projektinis gylis – 11,0 m).


Vievio miesto kompleksinė plėtra

Projekto tikslui pasiekti numatyta sutvarkyti centrinę Vievio miesto dalį ir jos prieigas, rekonstruoti šaligatvį Vilniaus g., atlikti pastato, esančio Semeliškių g. 36 konversiją pritaikant bendruomeninei veiklai, sutvarkyti šalia pastato esančią teritoriją, įrengti automobilių stovėjimo aikštelę, atnaujinti ir bendruomenės poreikiams pritaikyti viešąsias erdves, esančias Semeliškių g. 38, įrengti joje lauko sceną, daugiafunkcę sporto aikštelę, vaikų žaidimo aikštelę, pėsčiųjų takus, automobilių statymo vietas, sutvarkyti žaliuosius plotus. Prie Vievio ežero numatoma įrengti pėsčiųjų-dviračių taką, prieplauką, vaikų žaidimų aikštelę, apšvietimą.Tikimasi, kad projekto metu sukurta funkcionali viešoji infrastruktūra taps patrauklesnė miesto gyventojams bei svečiams, bus sudarytos prielaidos gyventojų, ypač jaunimo, laisvalaikio poreikių tenkinimui ir bendruomenės veiklos sąlygų gerinimui. Pagerės miesto centrinės viešosios erdvės estetinis vaizdas bei padidės investicinis patrauklumas.


NON-INTRUSIVE HUMAN FATIGUE ASSESSMENT (Fatigue)

Projekto Fatigue tikslas: sukurti pasyvią kompleksinę nuovargio stebėjimo realiu laiku ir ilgalaikio darbingumo sumažėjimo vertinimo sistemas bei jas integruojančią informacinę profesinės saugos ir sveikatos paslaugų platformą. Kuriamą sistemą sudarys: širdies ir raumenų elektrinių signalų, odos galvaninės reakcijos registravimo įranga, pritaikyta dėvėti darbo metu ir nevaržanti darbuotojo; bei programinė įranga šių signalų duomenų analizei ir grįžtamojo ryšio formavimui realiu laiku. Sistemoje bus įdiegti netiesiniai analizės metodai ir taikomas daugiapakopis sprendimų priėmimo procesas, naudojantis dirbtinio intelekto elementus. Šį produktą papildys ilgalaikio darbingumo sumažėjimo vertinimo sistema, kurią naudojant darbuotojas su paprasta įranga per trumpą laiką savarankiškai atlikęs reikalingus testus, gaus savo darbingumo įvertinimą. Taip pat bus pateikiamos individualios rekomendacijos, nuolat nukenčiančių darbe organizmo sistemų atstatymui ar stiprinimui. Sistema turės galimybę sekti profesinės sveikatos pokyčius ilgam periode ir laiku nukreipti darbuotoją detalesnei specialisto konsultacijai. Abu minėtus produktus integruos informacinė platforma, kuri leis efektyviai juos taikyti konkretiems vartojimo atvejams. Projekto akademiniai partneriai (RTU, KTU, LSU) atliks reikiamus mokslinius tyrimus, kuriant produktus reikalingas metodikas ir algoritmus, konsultuos realizuojant produkto prototipus. Latvijos įmonė "Integris" kurs sistemoms reikalingą registravimo įrangą. „Vadovų klubai“ ir „Judesio medicina“ darbo grupės kurs reikalavimus sistemos architektūrai ir vartotojo sąsajai, vykdys sistemų bandymus realiose sąlygose. Projekto rezultatai bus komercializuojami darbuotojų saugos ir sveikatos bei reabilitacijos srityse.


Įmonės veiklos plėtra diegiant pramonines biotechnologijas

UAB „Froceth“ (angl. Frozen cell technologies) yra biotechnologijų įmonė, kurianti, vystanti ir diegianti naujas inovatyvias biologines technologijas sveikatos srityje. Didžiausią dėmesį šiuo metu įmonė skiria pažangios terapijos vaistinių preparatų gamybos bei audinių banko paslaugų vystymui.UAB „Froceth“ įdiegta kokybės valdymo sistema ISO 9001, veikla vykdoma Geros Gamybos Praktikos (angl. Good Manufacturing Practice, GMP) standartą atitinkančiose laboratorijose.Šio projekto metu planuojama iš esmės išplėsti dabartinę įmonės veiklą – įsigyti ir įdiegti pramoninę biotechnologijų įrangą (didelio poveikio technologijas – DPT) ir pradėti masinę inovatyvių produktų – didelio specifiškumo rekombinantinių baltymų – gamybą. Planuojama, kad pradiniame etape su šiais didelio specifiškumo rekombinantiniais baltymais susiję UAB „Froceth“ komerciniai produktai bus reagentai ir žaliavos, skirtos moksliniams tyrimams bei gamybai. Pramoninės biotechnologijų įrangos diegimas UAB „Froceth“ bei įmonės specialistų turimos aukšto lygio biotechnologijų sektoriaus žinios leis įmonei išplėsti ir diversifikuoti savo veiklą, į rinką pateikti naujus inovatyvius produktus, lanksčiai reaguoti į naujų produktų rinkos poreikį.


Socialinio būsto fondo plėtra Šiaulių rajone

Šiaulių rajono savivaldybės administracija

Projektu siekiama prisidėti prie Šiaulių rajono savivaldybės socialinio būsto fondo plėtros. Projekto metu Kuršėnų m. ir Kužių mstl. numatoma įsigyti 28 socialinius būstus (iš jų: vieno kambario – 7 butai ir dviejų kambarių – 21 butas). Įgyvendinus Projektą padidės galimybės aprūpinti būstu šeimas ir asmenis, turinčius teisę į socialinį būstu. Tikimasi, kad įgyvendinus projektą sumažės Šiaulių rajono savivaldybės socialinio būsto eilėje laukiančių šeimų skaičius, ą, pagerės tikslinės grupės ir jų šeimos narių gyvenimo kokybė, sumažės jaunų ir aktyvių žmonių emigracija.Sąraše tarp pirmųjų 28 ilgiausiai socialinio būsto laukiančių asmenų (šeimų) neįgaliųjų asmenų nėra, todėl neįgaliesiems pritaikyti butai nebus perkami.


Profesinio mokymo ir suaugusiųjų švietimo sistemos tarptautiškumo plėtra

Projekto tikslas – didinti profesinio mokymo ir suaugusiųjų švietimo sistemos tarptautiškumą ir jos dalyvių tarptautinį judumą.  Tikslinė grupė – profesinio mokymo ir suaugusiųjų švietimo įstaigų pedagoginis ir nepedagoginis personalas.Projekto metu bus organizuojamos profesinio mokymo ir suaugusiųjų švietimo įstaigų pedagoginio ir nepedagoginio personalo kvalifikacijos tobulinimo stažuotės į užsienį bei užsienio ekspertų viziai į Lietuvą. Šių priemonių dėka bus padidintas profesinio mokymo ir suaugusiųjų švietimo sistemos tarptautiškumas ir jos dalyvių tarptautinis judumas. Numatomas projekto dalyvių skaičius  - ne mažiau 1150 asmenų. Siektini rezultatai ir projekto nauda: projekto dalyviai patobulins profesinio mokymo ir suaugusiųjų švietimo įstaigų darbuotojų profesines kompetencijas, kas sudarys prielaidas mokymo kokybei gerinti; praplės sąlygas ir paskatas profesinio mokymo ir suaugusiųjų švietimo įstaigų darbuotojų mokymuisi visą gyvenimą bei bus apibrėžtos pagrindinės ilgalaikės Lietuvos profesinio mokymo ir suaugusiųjų švietimo tarptautiškumo plėtros kryptys, užtikrinančios tvarų besimokančiųjų judumą, pateiktos priemonės joms įgyvendinti.


Dujų sensorių taikymo sistemų kūrime bei sistemų inžinerijos kompetencijų ugdymas

Įmonės inžinierių ir technologų kompetencijų ugdymas atsižvelgiant į UAB „ART21“ kuriamų sprendimų kompleksiškumą ir inžinierių bei technologų kompetencijų trūkumą, pasireiškiantį kuriant dujų sensoriais paremtas sistemas bei taikant inovatyvius sistemų inžinerijos sprendimus. Šiais tikslais ketinama įmonės darbuotojus siųsti į kursus kuriuos organizuoja užsienio įmonės vykdančios MTEPI veiklas ir turinčios analogiškos patirties.


Felixo1virus genties fagų bakterinius receptorius atpažįstančių baltymų funkciniai tyrimai.

Bakteriofagai (fagai) yra bakterijas infekuojantys virusai, kurie dažniausiai yra labai atrankūs ir atpažįsta tik labai siaurą ląstelių-šeimininkių spektrą. Fagų atrankumas gali pasireikšti skirtingose infekcijos stadijose, tačiau visų pirma atrankumą nulemia ląstelės-šeimininkės receptorių atpažinimo ir adsorbcijos etapas. Receptoriais gali tarnauti įvairios ląstelės paviršiaus struktūros, kurias atpažįsta specialūs fagų baltymai. Uodeguotųjų fagų atvejais už bakterinių receptorių atpažinimą dažniausiai būna atsakingi uodegėlių fibrilių baltymai. Šio darbo tikslas yra nustatyti už skirtingų bakterinių receptorių atpažinimą atsakingus Felixo1virus genties fagų baltymus. Šiam tikslui bus siekiama sukonstruoti skirtingus Esherichia coli kamienus infekuojančių Felixo1virus vB_EcoM_Alf5 (Alf5) ir vB_EcoM_VpaE1 (VpaE1) fagų potencialių uodegėlės fibrilių rekombinantinius baltymus ir patikrinti jų gebėjimą surišti atitinkamas bakterijas-šeimininkes. Darbo metu į plazmidinius raiškos vektorius bus klonuojami Alf5 ir VpaE1 fagų spėjami uodegėlės fibrilių genai Alf5_g073, Alf5_g074, VpaE1_g074, ir VpaE1_g075, suliejant juos su histidinų inkarą baltymo N-gale koduojančia seka. Optimizuojant klonuotų genų raišką bus siekiama gauti kuo daugiau tirpių rekombinantinių baltymų, kurie bus imobilizuojami magnetinių dalelių paviršiuje. Transformavus fagų atitinkamas E. coli ląsteles-šeimininkes plazmide su klonuotu ir pasireiškiančiu žaliojo fluorescuojančio baltymo (GFP) genu, konfokaliniu mikroskopu bus stebima, ar tiriamais rekombinantiniais baltymais padengtos magnetinės dalelės suriša fluorescuojančias E. coli ląsteles. Tyrimams bus naudojami E. coli laboratoriniai B ir K-12 kamienai bei pavienių genų deleciniai Keio kolekcijos mutantai. Per tyrimams skirtą laiką studentas turėtų įsisavinti reikiamas metodikas, o sukurta sistema būtų tinkama dar detalesniems fagų ir jų atpažįstamų bakterinių receptorių sąveikų in vitro tyrimams.


Geležinkelių muziejaus modernizavimas

Akcinė bendrovė "Lietuvos geležinkeliai"

Geležinkelių muziejaus esama infrastruktūra, ekspozicija yra pasenusi, neatraktyvi. Siekiant skatinanti visuomenę domėtis geležinkelių istorija ir dabartimi bei pritraukti didesnius lankytojų srautus, projektu numatoma atnaujinti Geležinkelių muziejų, modernizuojant muziejaus infrastruktūrą, įrengiant šiuolaikinėmis technologijomis paremtą interaktyvią ekspoziciją, su šiuolaikiška laisvalaikio ir edukacine erdve, kurioje lankytojai galės mokytis, tyrinėti, atrasti, bendrauti.


Marijampolės Petro Kriaučiūno viešosios bibliotekos modernizavimas ir paslaugų plėtra

Marijampolės Petro Kriaučiūno viešosios bibliotekos pastatas yra susidėvėjęs, nėra tinkamos įrangos bibliotekos paslaugų teikimui, erdvės nepritaikytos bibliotekos ir kultūrinei veiklai. Projekto įgyvendinimo metu bibliotekos pastatas bus rekonstruotas, vidaus erdvės pritaikytos  parodoms, kamerinės muzikos koncertams, įrengta konferencijų salė su reikalinga įranga, patalpos (erdvės) individualiai garso, vaizdo ar kitai elektroninei informacijai naudoti, patalpos žaidimams, kūrybiniams, edukaciniams užsiėmimams, lėlių teatro veiklai, kabinos mokslui ir studijoms. Taip pat bus įsigyti baldai, reikalingi bibliotekos ir kultūrinei veiklai vykdyti.Projekto socialinės ekonominės naudos gavėjai yra visų amžiaus grupių asmenys, tačiau projekto metu bus sukurta infrastruktūra naujoms paslaugoms, kurios ypač aktualios jaunimui, besimokantiesiems, jauniems tėvams, neįgaliesiems. Modernizuota biblioteka ugdys gyventojų gebėjimus naudotis informacija, telks informacijos šaltinius, prisidės prie skaitmeninių bibliotekų kūrimo, teiks neformalaus švietimo paslaugas, padedančias visuomenės nariams prisitaikyti prie nuolatinių pokyčių ir tobulėti.


MASTER-PRO Darbinėje veikloje įgyjamų aukšto meistriškumo kvalifikacijų posistemės modelio sukūrimas

Projektu siekiama sukurti Lietuvoje sąlygas formuoti, pripažinti ir įteisinti aukšto meistriškumo kvalifikacijas, įgyjamas darbo veikloje . Tuo tikslu bus kuriamas  darbo veikloje įgyjamų aukšto meistriškumo kvalifikacijų posistemės modelis ir bazinės jo multiplikavimo prielaidos, užtikrinančios tolesnį šios posistemės veikimą įvairiuose ūkio sektoriuose.Projekte bus atliktas aukšto meistriškumo kvalifikacijų posistemės diegimo galimybių  tyrimas ir parengtas teorinis modelis, sukurti aukšto meistriškumo kvalifikacijų posistemės metodiniai instrumentai ir multiplikavimo prielaidos, sudarytos aukšto meistriškumo kvalifikacijų posistemės modelio prieinamumo sąlygos.Projekto metu sukurti produktai sudarys galimybę  darbdavių organizacijoms perimti užsienio šalių praktiką, sukurti sektorines kvalifikacijų, įgyjamų ne formaliame mokyme, bet darbinėje praktikoje, posistemes, integruotas į šalies ir Europos Sąjungos kvalifikacijų sistemas. Tokios sektorinės posistemės sudaro galimybę patiems darbdaviams formuoti reikalavimus aukšto meistriškumo kvalifikacijoms bei nustatyti darbinėje veikloje įgytų kompetencijų  vertinimo bei pripažinimo mechanizmus.


Lietuvos aukštųjų mokyklų žinomumo ir prestižo didinimas Kazachstane, studijų Lietuvoje populiarinimas

Lietuvos sveikatos mokslų universitetas kartu su kitais Lietuvos universitetais (KTU, VDU, LSU, ASU, VU, VGTU, ŠU) planuoja įgyvendinti projektą, kurio tikslas - Lietuvos aukštojo mokslo žinomumo ir prestižo didinimas Kazachstano Respublikoje, siekiant pritraukti studentus nuolatinėms bei dalinėms studijoms  Lietuvos universitetuose, bei skatinti bendrus projektus aukštojo mokslo srityje. Projekto metu planuojama: suorganizuoti 72 Lietuvos universitetų atstovų vizitus į Kazachstaną; pasirašyti 9 sutartis su agentūromis, ieškančiomis potencialių studentų Lietuvos universitetams; pritraukti 117 studentų atvykti trumpalaikiams kursams; pravesti 8 renginius Kazachstane, pristatant Lietuvos aukštąjį mokslą. Planuojama, kad įgyvendinus projekto veiklas padidės Lietuvos ir jos aukštojo mokslo žinomumas ir prestižas, tuo pačiu Lietuvos universitetai padidins savo tarptautiškumą.


Tęsk

Lietuvos švietimui būdingi žemesni nei vidutiniai ES mokinių mokymosi rezultatai, mokytojų senėjimas ir jaunų mokytojų trūkumas, nepakankamai išnaudota privaloma praktika mokykloje pradedantiesiems pedagogams, žemesni nei ES suaugusiųjų švietimo programose dalyvaujančių asmenų rodikliai. Tai rodo pokyčių bendrojo ugdymo sistemoje poreikį. Projekto metu bus inicijuojami reikiami veiksmai - diegiamos inovacijos pedagogų kvalifikacijos tobulinimo srityje ir pasirengimo dirbti pedagogo darbą srityse. Bus siekiama kokybinio poveikio šioms tikslinėms grupėms: studijas baigusiems ir pradedantiems dirbti pedagogams; siekiantiems persikvalifikuoti ar įgyti papildomą kvalifikaciją pedagogams; norintiems tapti pedagogais asmenims iš kitų sektorių, kurie jau turi aukštąjį išsilavinimą. Identifikuotoms problemoms ir iššūkiams spręsti bus taikomos tikslingos priemonės: pradedančiųjų mokytojų pedagoginė stažuotės; pedagoginių studijų ir tęstinių kvalifikacijos tobulinimo programos. Priemonės bus įgyvendinamos kartu su projekto partneriais - aukštosiomis mokyklomis. Laukiami kokybiniai projekto rezultatai: po projekto visoje šalyje įdiegtas pradedančiųjų pedagogų stažuočių mechanizmas; pritraukti nauji asmenys į pedagogo profesiją ir gerėjantis pedagogo profesijos įvaizdis; sudarytos prielaidos spręsti pedagogų darbo krūvio problemą ir išaugę mokytojų gebėjimai prisitaikyti prie kintančio ugdymo turinio. Laukiami kiekybiniai projekto rezultatai:  2221 dalyvių: 1400 neformaliose studijose ir 821 formaliose studijose.


Projektu „Skaitmeninio ugdymo turinio kūrimas ir diegimas“ siekiama kompleksinių ugdymo turinio pokyčių. Švietimo įstatyme ugdymo turinys apibrėžiamas kaip tai, ko mokoma ir mokomasi, kaip mokoma ir mokomasi, kaip vertinama mokinių pažanga ir pasiekimai, kokios mokymo ir mokymosi priemonės naudojamos. Įgyvendinant projektą investuojama į bendrųjų ugdymo programų atnaujinimą ir jas palydinčios medžiagos rengimą (ko mokoma ir mokomasi), pagalbos įgyvendinant atnaujintas programas ir skaitmeninį ugdymo turinį teikimą (kaip mokoma ir mokomasi) ir skaitmeninio ugdymo turinio kūrimą ir diegimą (kokios mokymo ir mokymosi priemonės naudojamos). Tikslui pasiekti keliami šie uždaviniai: parengti priemones ugdymo turiniui atnaujinti ir teikti steigėjams ir mokykloms pagalbą, reikalingą sėkmingai įgyvendinti atnaujintą ugdymo turinį.


Ugdymo kokybės gerinimas Birštono gimnazijoje

Projekto „Ugdymo kokybės gerinimas Birštono savivaldybėje“ tikslas – didinti Birštono gimnazijos veiklos efektyvumą Birštono savivaldybėje. Įgyvendinant projektą, bus siekiama ugdymo kokybės gerinimo Birštono gimnazijoje per pastatų, ugdymo priemonių ir aplinkos modernizavimą, skiriant dėmesį kūrybiškumą skatinančiai ugdymosi aplinkai, užtikrinant vaikų saugumą ir pritaikant edukacines erdves švietimo reikmėms.


Siekiant gerinti projekto vykdytojo Mechanikos, Elektronikos ir Transporto inžinerijos fakultetuose teikiamų studijų kokybę ir prieinamumą, koncentruojant glaudžiai susijusią veiklą vykdančių fakultetų mokomosios bazės infrastruktūrą, inicijuojamas projektas „Mechanikos, Elektronikos ir Transporto Inžinerijos fakultetų mokomojo korpuso statyba“. Projekto įgyvendinimo metu Saulėtekio studentų miestelyje bus pastatytas Mechanikos, Elektronikos ir Transporto inžinerijos fakultetų mokomojo korpusas, įsigyti baldai. Projekto naudą pajus projekto vykdytojo Mechanikos, Elektronikos ir Transporto inžinerijos fakultetų studentai bei dėstytojai.


Valstybės įmonė Lietuvos automobilių kelių direkcija

Projekto „Transeuropinio tinklo kelio E272 (Vilnius–Panevėžys–Šiauliai–Palanga) plėtra. Dangos rekonstravimo III etapas. Kelio A11 Šiauliai–Palanga ruožo nuo 62,72 iki 69,62 km rekonstravimas“ tikslas: plėtoti ir tobulinti TEN-T kelių tinklą, didinant kelio pralaidumą, stiprinant ir platinant kelių dangą, įgyvendinant eismo saugos ir aplinkos apsaugos priemones.Rekonstruojamame kelio A11 Šiauliai–Palanga ruože nuo 62,72 iki 69,62 km, kuris priklauso TEN-T keliui E272, numatoma rekonstruoti 6,9 km kelio, įdiegti saugaus eismo ir aplinkosaugos priemones. Planuojamas kelio platinimas ir stiprinimas. 64,55 km bus rekonstruota vieno lygio sankryža su rajoniniu keliu Nr. 4635 Privažiavimas prie Degaičių nuo kelio Šiauliai–Palanga. Taip pat bus rekonstruojamos vieno lygio sankryžos 65,3 km su Degaičių gatve ir 66,55 km su Ežero gatve. Esamos vieno lygio sankryžos (67,05 km su krašto keliu Nr. 160 Telšiai–Varniai ir 69,03 km su krašto keliu Nr. 161 Telšiai–Seda) bus rekonstruojamos į žiedines. Įrengiami pėsčiųjų ir dviračių takai, nauji apsauginiai atitvarai, tvorelė pėsčiųjų ir dviračių eismui reguliuoti, žiedinės sankryžos apšvietimas (69,03 km).Įgyvendinus projektą „Transeuropinio tinklo kelio E272 (Vilnius–Panevėžys–Šiauliai–Palanga) plėtra. Dangos rekonstravimo III etapas. Kelio A11 Šiauliai–Palanga ruožo nuo 62,72 iki 69,62 km rekonstravimas“ bus sudarytos patogios susisiekimo sąlygos tranzitiniam bei vietiniam eismui, pagerės saugaus eismo sąlygos, sumažės eismo įvykių skaičius ir jų tikimybė, sutrumpės kelionės laikas.


Bendruomeninių vaikų globos namų įkūrimas Šiaulių mieste

Šiaulių miesto savivaldybės administracija

Projekto metu kartu su partneriu Šiaulių miesto savivaldybės vaikų globos namais planuojama 2 bendruomeninių vaikų globos namų (toliau – BVGN) veiklai pritaikyti gyvenamojo namo adresu: Aušros alėjos g. 29, Šiauliai, pirmo aukšto patalpas, kurios nuosavybės teise priklauso Šiaulių miesto savivaldybei, įrengiant du atskirus butus. Abiejų BVGN patalpose numatoma atlikti paprastojo remonto darbus, vieno BVGN patalpas pilnai pritaikant neįgaliesiems, bei įsigyti būtinus baldus ir įrangą. Projekto įgyvendinimo metu bus sudarytos sąlygos kokybiškam vaikų gyvenimui šeimomis užtikrinti, skatinant tarpusavio bendravimą, plėtojant socialinius įgūdžius, ugdant vidinę kultūrą, vystant bendruomeniškumo kompetenciją, prisidedant prie atsakingos asmenybės formavimosi.


Dalies patalpų Krantinės g.28, Kupiškio m., modernizavimas įkuriant savarankiško gyvenimo namus

Kupiškio rajono savivaldybės administracija

Pagrindinė projekto problema – rajone esama socialinių paslaugų įstaigų infrastruktūra neužtikrina pakankamo bendruomeninių socialinių paslaugų poreikio tenkinimo.Šią problemą planuojama spręsti dabartiniame VšĮ Kupiškio ligoninės pastate įkuriant savarankiško gyvenimo namus Krantinės g. 28, Kupiškio m., kuris funkcionuos kaip Kupiškio socialinių paslaugų centro padalinys: projekto metu numatyta atlikti būtinus paprastojo remonto darbus, įsigyti ir sumontuoti reikalingą buitinę įrangą, baldus, patalpas ir aplinką pritaikant neįgaliesiems.Planuojama, kad įkūrus savarankiško gyvenimo namus projekto tikslinės grupės asmenims paslaugų teikėjas Kupiškio socialinių paslaugų centras Savarankiško gyvenimo namų padalinyje teiks kokybiškas socialines paslaugas, skatins jų savarankiškumą, užtikrins turiningą laisvalaikį bei jaukią kasdienę aplinką.


Vabalninko miesto gyvenamųjų vietovių atnaujinimas

Biržų rajono savivaldybės administracija

Įgyvendinant projektą bus atnaujinama Vabalninko miesto atvirų viešųjų erdvių urbanistinė infrastruktūra  - atnaujinta Lauko gatvė, atnaujinti B. Sruogos ir Parko gatvių šaligatviai, sutvarkytas Vabalninko parkas ir jos prieigos (įrengti pėsčiųjų ir pėsčiųjų-dviračių takai su apšvietimu, įrengta estrados aikštelė su apšvietimu, įrengta automobilių stovėjimo aikštelė su apšvietimu, mažoji architektūra). Tikimasi, kad atnaujinta Vabalninko miesto atvirų viešųjų erdvių urbanistinė infrastruktūra sudarys sąlygas aktyviai ir pasyviai leisti laisvalaikį, burs bendruomenę. Projektas prisidės prie gyvenimo kokybės ir aplinkos gerinimo.


„Pilviškių „Santakos“ gimnazijos ikimokyklinio ugdymo pastato modernizavimas“

Vilkaviškio rajono savivaldybės administracija

Projektu planuojama padidinti ikimokyklinio ugdymo paslaugų prieinamumą, efektyvumą ir kokybę Pilviškių „Santakos“ gimnazijos ikimokyklinio ugdymo skyriuje. Projektas bus įgyvendinamas Pilviškių „Santakos“ gimnazijos ikimokyklinio ugdymo skyriuje, Pilviškių miestelyje, Vilkaviškio rajono savivaldybėje  ir susidės iš tokių veiklų: Pilviškių „Santakos“ gimnazijos ikimokyklinio ugdymo skyriaus patalpų rangos darbai ir kokybiškam ugdymui būtinos įrangos bei baldų įsigijimas. Projekto įgyvendinimu siekiami rezultatai: 1.1) atnaujinta 1 ikimokyklinio ir priešmokyklinio ugdymo mokykla; 1.2) sukurtos 34 naujos ikimokyklinio ugdymo vietos; 1.3) atnaujintos 5 ikimokyklinio ir/ar priešmokyklinio ugdymo grupės. Projektu siekiami kokybiniai rezultatai: padidintas ikimokyklinio ir priešmokyklinio ugdymo prieinamumas, bus sukurtos modernios, kūrybiškumą ir savireguliaciją skatinančios edukacines erdvės.


Naujos medicinos vaizdų transliacijos technologijos kūrimas (Medical Image Streaming Technology – MIST)

UAB "Softneta" šiuo projektu planuoja išspręsti pasaulinio lygmens problemą, identifikuotą medicinos vaizdų perdavimo srityje - planuojama pirmą kartą pasaulio lygiu kompleksiškai išspręsti medicinos vaizdų peržiūros internetinėse naršyklėse problemas. Projekto įgyvendinimo metu į UAB "Softneta" sukurtą medicinos vaizdų transliacijos technologijos prototipą bus integruoti unikalūs sprendimai, formuojantys visiškai naują požiūrį į medicinos vaizdų peržiūros principus pasauliniu mastu. Kliniškai patvirtintas sprendimas bus pateiktas rinkai. Naujos kartos medicinos vaizdų transliacijos technologija suteiks galimybę užtikrinti kokybiškesnį bei greitesnį medicinos specialistų darbą su medicinos vaizdais, o taip pat pačių pacientų aktyvų dalyvavimą jų sveikatos priežiūros procese, kas sąlygos sklandesnę sveikatos priežiūrą, mažesnių valstybinių išteklių, skiriamų sveikatos priežiūrai, poreikį.


Šilalės rajono savivaldybės administracija

Projektu vykdoma veikla - kraštovaizdžio formavimas ir ekologinės būklės gerinimas gamtinio karkaso teritorijose. Vykdydama projektą "Kraštovaizdžio formavimas Šilalės mieste" savivaldybė planuoja pagerinti Šilalės tvenkinio pakrančių ir bendruomenių parko "Auginkime bendruomeniškumą" kraštovaizdžio ekologinę, estetinę būklę, tuo pačiu siekiama sudaryti galimybę visuomenei naudoti ir pažinti vietovės kraštovaizdį ir vertybes. Numatomos šios konkrečios veiklos: 1. Šilalės tvenkinio ir salos krantų tvirtinimas gamtinėmis priemonėmis (500 m.) 2.Bendruomenių parko, tvenkinio želdynų teritorijos ir salos želdinių tvarkymas, želdinimas bei reljefo formavimas (5 ha) 3. Trūkstamų pėsčiųjų takų dolomito skaldos atsijų danga su atokvėpio aikštelėmis įrengimas 4. Įvairūs mažosios kraštovaizdžio architektūros statiniai (40 vnt.) 5. Želdinių inventorizavimas visoje teritorijoje (5 ha), 6. Įrangos teritorijai tvarkyti įsigijimas (17 vnt.)


PASLAUGŲ TUBERKULIOZE SERGANTIEMS ASMENIMS GERINIMAS LAZDIJŲ RAJONO SAVIVALDYBĖJE

Lazdijų rajono savivaldybės administracija

Projekto „Paslaugų tuberkulioze sergantiems asmenims gerinimas Lazdijų rajono savivaldybėje“ tikslas - mažinti Lazdijų rajono savivaldybės gyventojų sergamumą ir mirtingumą nuo tuberkuliozės, išvengti atsparių vaistams TB mikobakterijų atsiradimo ir plitimo. Šiam tikslui pasiekti bus vykdoma priemonių, gerinančių ambulatorinių asmens sveikatos priežiūros paslaugų teikimo prieinamumą tuberkulioze sergantiems pacientams, įgyvendinimo veikla. Lazdijų rajono savivaldybė įsteigė DOTS kabinetą VšĮ Lazdijų savivaldybės pirminės sveikatos priežiūros centro, kuris yra projekto partneris, patalpose. Planuojama rodiklio reikšmė – tuberkulioze sergantys pacientai, kuriems buvo suteiktos socialinės paramos priemonės (maisto talonų dalijimas) tuberkuliozės ambulatorinio gydymo metu – 42. Pasiekus projekto tikslą ir įgyvendinus uždavinius, Lazdijų rajono savivaldybėje sumažės gyventojų sergamumas ir mirtingumas nuo tuberkuliozės, bus išvengta atsparių vaistams tuberkuliozės mikobakterijų atsiradimo ir plitimo. Projekto vertė – 15 224 Eur, prašomas ES fondų ir valstybės biudžeto finansavimas – 14 082 Eur.


Projekto "Aleksoto VVG gyventojų vaikų priežiūros organizavimas" įgyvendinimo metu bus siekiama užtikrinti vaikų priežiūros organizavimo paslaugą, siekiant mažinti socialinę atskirtį Aleksoto seniūnijos teritorijoje.
Projektu bus įgyvendinamos sekančios veiklos:
- Savanorių parengimo mokymai.
- Vaikų  maitinimas.
- Vaikų priežiūros organizavimas.
Projekto siekiami rezultatai – bus sukurta socialinę atskirtį patiriančių vaikų priežiūros organizavimo paslauga.
Kiti siekiami kiekybiniai rezultatai - įtraukti ne mažiau kaip 30 projekto dalyvių; parengti ne mažiau, kaip 24 savanoriai, dalyvausiantys vaikų priežiūros ir užimtumo organizavimo veiklose; užtikrinamas maitinimas pagal reikalaujamus normatyvus 30-čiai projekto dalyvių.
Projekto tikslinės grupės:
- socialinę atskirtį patiriantys vaikai, dalyvaujantys projekte;
- savanoriai, dalyvaujantys projekte.
Projekto įgyvendinimo trukmė: 22 mėn.


"Ko-investicinis fondas susisiekimui"

UŽDAROJI AKCINĖ BENDROVĖ "INVESTICIJŲ IR VERSLO GARANTIJOS"

Rizikos kapitalo FP „Ko-investicinis fondas susisiekimui“ siekiama skatinti investicijas į įmones, kuriančias mobilumo paslaugas ir produktus, intelektines transporto sistemas (ITS) ir inovatyvias transporto technologijas, mažinančias transporto sukuriamą CO2 emisiją, ir tokiu būdu padėti surinkti konkrečiai tematinę sritį atitinkančiai įmonei reikalingą finansavimą, kadangi rizikos kapitalo FP „Ko-investicinis fondas susisiekimui“ sumažins arba padės išskaidyti privačių investuotojų patiriamą riziką. Įgyvendinus rizikos kapitalo FP „Ko-investicinis fondas susisiekimui“ planuojama paremti 4 įmones, iš kurių 2 bus naujos įmonės.


UAB „Aumeta“ - pažangi, orientuota į modernias gamybos ir projektavimo technologijas, įrangos ir įrengimų gamybos bei mechaninio apdirbimo paslaugas teikianti įmonė. Įmonė įkurta 1995 m. Šiuo metu įmonė yra nestandartinių pramonės įrengimų ir jų detalių gamintojas, turintis ypatingai plačias metalo apdirbimo galimybes: mechaninis apdirbimas, virinimas, šratavimas, dažymas, pjovimas plazma ir kt. apdirbimo procesai. Suprasdami, jog iš tiekėjo reikalaujama stabilumo, kokybės ir protingų gamybos terminų, skiriame didelį dėmesį ir išteklius, jog šie patikimo tiekėjo reikalavimai būtų pilnai išpildyti. Įmonėje dirba ir produktų kokybe rūpinasi aukštos kvalifikacijos, patyrę darbuotojai, greitai reaguojantys į šiandienos užsakovų poreikius bei lūkesčius. Šiuo metu metalo mechaninis apdirbimas vykdomas tik iš dalies automatizavus procesus. Todėl buvo atliktas įmonės gamybos ir su gamyba susijusių procesų technologinis auditas. Jo išvados vienprasmiškai rekomendavo, kad būtinas gamybos valdymo ir metalo apdirbimo procesų skaitmeninimas. Atsižvelgiant į tai, įmonė nusprendė įgyvendinti projektą „Gamybos skaitmeninimo technologijų diegimas UAB „Aumeta““. Įgyvendinus projektą įmonės gamybos valdymas ir gamyba bus pilnai automatizuota ir skaitmeninta. Projekto įgyvendinimas leis įmonei padidinti darbo našumą, gaminių spektrą, pardavimų ir eksporto apimtis bei įmonės konkurencingumą Lietuvos ir užsienio rinkose. Projektu planuojama įsigyti ir įdiegti įranga leis sumažinti gamybos sąnaudas, efektyviau naudoti resursus, taikyti pažangiausius sprendimus metalo gaminių gamybos ir mechaninio apdirbimo srityje.


Jurbarko kultūros centro modernizavimas

Jurbarko rajono savivaldybės administracija

Projekto metu bus modernizuojamos Jurbarko kultūros centro šiaurės vakarų korpuso patalpos, jas pritaikant tikslinių grupių poreikiams, užtikrinant saugumo reikalavimus, jų funkcionalumą bei įsigyjant būtinus baldus ir įrangą teikiamų paslaugų kokybei užtikrinti.Tikimasi, kad įgyvendinus projektą bus sudarytos sąlygos įvairesnių, geresnės kokybės ir didesnės apimties paslaugų teikimui. Po projekto įgyvendinimo Jurbarko kultūros centre numatoma organizuoti profesionalaus meno renginius, koncertus, spektaklius, edukacines programas, demonstruoti kino filmus. Planuojama, kad tai padidins projekto tikslinių grupių srautus.


Tavo – mano pasaulis (kūrybinė ir poilsio erdvė bibliotekoje)

Biržų rajono savivaldybės Jurgio Bielinio viešoji biblioteka

Projekto tikslas: didinti neįgalių vaikų bei juos lydinčių asmenų socialinę integraciją, įkuriant tikslinės grupės specialiuosius poreikius atitinkančią kūrybinę ir poilsio erdvę.

Projekto veiklos: 8 darbo su neįgaliaisiais vaikais mokymai bibliotekos savanoriams; 65 grupiniai terapiniai užsiėmimai (dailė, keramika, muzika, judesys, žaidimai, garsiniai skaitymai), pasaulio pažinimo ir socialinių įgūdžių formavimo užsiėmimai; 6 pozityvios tėvystės paskaitos.

Siekiami rezultatai:
• Sukurta kūrybinė ir poilsio erdvė neįgaliems vaikams bei juos lydintiems asmenims;
• Apmokyti 10 savanorių, kurie vėliau ves užsiėmimus neįgaliems vaikams bei juos lydintiems asmenims;
• Suburta neįgalius vaikus auginančių tėvų grupė;
• Suorganizuoti 6 neįgalius vaikus auginančių tėvų grupės susitikimai su specialistais;
• Suorganizuoti 65 kūrybinių, terapinių veiklų užsiėmimai neįgaliems vaikams ir juos lydintiems asmenims (grupės dydis numatomas 6 vaikai ir 6 lydintys asmenys). Užsiėmimai bus orientuoti į vaikus. Kai vaikai savarankiškai arba su savanorio pagalba dalyvaus užsiėmimuose, juos lydintys asmenys galės pailsėti savo nuožiūra bibliotekoje (pvz. skaitykloje, skaitytojų skyriuje) arba už bibliotekos ribų.

Projekto partneris - VŠĮ "Pagalbos centras".


Kinas ir Baltijos šalių visuomenės sovietmečiu: ideologija, kasdienybė, atmintis – tai tarpdalykinis, lyginamasis mokslinis tyrimas, kuriuo siekiama išanalizuoti kokį vaidmenį kinas atliko sovietmečiu Baltijos šalyse (Latvijos, Estijos ir Lietuvos) 1944 - 1970 metais. Tai bus daroma tiriant kinofikacijos procesą - rodymo vietų (kilnojamas kinas, kino teatrai) didinimą ir filmų sklaidą (rodomi filmai, kino programa, repertuaras). Tyrimu bus aktualizuoti iki šiol netyrinėti Baltijos šalių, Sovietų Sąjungos kultūros ir kino istorijos raidos etapai, didžiausią dėmesį skiriant socialinei kino istorijai, nūnai priskiriamai Naujosios kino istorijos krypčiai. Projektas bus vykdomas duomenis renkant Lietuvos, Latvijos, Estijos, Rusijos archyvuose ir institucijose, teorinės žinios bus gilinamos Utrechto universitete, o gauti tyrimo rezultatai studijos, straipsnių, pranešimų pavidalu bus pristatyti  nacionalinei ir tarptautinei bendrijai. Projektu siekiama aktualinti tarpdalykinius, lyginamuosius kultūros ir kino tyrimus, skirtus Lietuvos ir kitoms Baltijos šalims. Tikimąsi, kad šio projekto metu gauti rezultatai prisidės prie tokio pobūdžio tyrimų problemų sprendimo ir metodologinių įrankių paieškos, išplės kitų mokslo sričių taikomumą menotyroje ir istorijoje, demonstruos Europos humanitarinių mokslų plėtrą, taikant vakarietišką teorinę patirtį Baltijos šalių kultūros, kino istorijai, sudarys pagrindą vystyti panašaus pobūdžio tyrimus jauniems ir daugiau patyrusiems mokslininkams Lietuvoje ir kitose šalyse.


Turizmo trasų ir maršrutų informacinės infrastruktūros plėtra Lazdijų, Varėnos rajonų ir Druskininkų savivaldybėse

Šiuo metu Lazdijų ir Varėnos rajonų bei Druskininkų savivaldybių esama turizmo informacinė infrastruktūra yra netolygi ir nepakankamai išvystyta bei neužtikrina čia besilankančių turistų ir lankytojų kompleksinio informavimo apie regione teikiamas turizmo paslaugas poreikio. Savivaldybėse nepakanka viešai prieinamos informacijos apie lankytinus gamtos bei kultūros objektus, neužtikrinamas patogus nuorodų į lankytinus objektus krypties ar vietos žymėjimas, informacija nepritaikyta užsienio šalių turistams ir lankytojams, taip pat žmonėms su specialiaisiais poreikiais.Įgyvendinant projektą numatoma įrengti turizmo ženklinimo infrastruktūrą šių trijų savivaldybių teritorijose, užtikrinant turistų bei lankytojų informuotumą apie savivaldybes jungiančias turizmo trasas ir maršrutus bei juose esančias lankytinas vietas. Projekto metu numatoma įrengti  informacinius stendus bei lentas apie atskirus kultūros ar gamtos objektus, savivaldybes jungiančius dviračių ir kitus maršrutus, taip pat įrengti vandens trasų objektus žyminčius ženklus, informacines rodykles, bei kelio ženklus, nukreipiančius ar žyminčius lankytinus objektus.Taip pat planuojama įrengti interaktyvius informacinius turizmo stendus, kurie bus pritaikyti ir žmonėms su specialiaisiais poreikiais. Skatinant atvykstamąjį turizmą, ypač iš kaimyninių valstybių, turizmo informacija bus pateikiama ir užsienio kalbomis. Projekto įgyvendinimas prisidės prie turizmo objektų bei paslaugų šiame regione informacijos sklaidos, užtikrins turistų bei lankytojų informuotumą apie Lazdijų ir Varėnos rajonų bei Druskininkų savivaldybių lankytinas vietas ir objektus, turizmo maršrutus ir trasas, prisidės ne tik prie regiono, bet ir Lietuvos, kaip turistinės valstybės, žinomumo ir jos įvaizdžio gerinimo.


Sumanios investicijos

Projekto tikslas -  pritraukti tiesiogines užsienio investicijas, kurios prisidėtų prie MTEPI veiklų Lietuvoje plėtojimo pagal sumanios specializacijos kryptis. Projekto metu bus vykdoma potencialių kompanijų, galinčių investuoti į MTEPI sritį Lietuvoje, paieška ir atranka, įgyvendinami aktyvūs rinkodaros veiksmai: galimybės investuoti Lietuvoje bus pristatytos dalyvaujant svarbiuose tarptautiniuose renginiuose bei juos organizuojant, rengiant tikslinius vizitus užsienio kompanijoms, komunikuojant Lietuvos MTEPI srities patrauklumą.


Pagalba neįgaliesiems

Užimtumo tarnyba prie Lietuvos Respublikos socialinės apsaugos ir darbo ministerijos

Projektas “Parama neįgaliesiems“ bus įgyvendinimas kartu partneriu Neįgalumo ir darbingumo nustatymo tarnyba prie Socialinės apsaugos ir darbo ministerijos. Projekto metu bus įgyvendinama profesinės reabilitacijos paslaugų teikimo veikla, kuri sieks šio fizinio rodiklio:1. 2.000 neįgaliųjų, kaip tai nustatyta Kriterijų apraše, bus įtraukti į profesinę reabilitaciją.2.  Projektas “Pagalba neįgaliesiems“ sieks šio produkto rodiklio:Neįgalieji, dalyvavę ESF remiamoje profesinės reabilitacijos programoje – 2.000.Projektas “Pagalba neįgaliesiems“ sieks šio rezultato rodiklio:Neįgalieji, kurie sėkmingai baigė ESF remiamas profesinės reabilitacijos programas, - 92 procentai arba 1.840 Neįgalieji, kurie sėkmingai baigę profesinės reabilitacijos programą pradėjo dirbti, įskaitant savarankišką darbą, - 50 procentų arba 920.Neįgalieji, kuriems nustatytas profesinės reabilitacijos paslaugų poreikis, profesinės reabilitacijos metu galės atstatyti darbinius įgūdžius, profesinius gebėjimus,  įgyti ar (ir) tobulinti kvalifikacijas ir (arba) įgyti kompetencijų, jeigu tai reikalinga įsidarbinti laisvose darbo vietose ar pradėti dirbti savarankiškai. Užtikrinant paslaugų prieinamumą bei įvairovę, projekto dalyviai galės pasirinkti iš maždaug 13 šiuo metu veikiančių įstaigų, esančių arčiausiai gyvenamosios vietos, bei siūlančių apie 300 skirtingų programų. Profesinės reabilitacijos programoje turės galimybę dalyvauti asmenys, turintys jutimo, psichikos, fizinę ar sutrikusio intelekto negalią. Užimtumo tarnybos parengtas projektas „Pagalba neįgaliesiems“ prisidės prie darbo rinkos paklausos ir pasiūlos suderinamumo, spartins nedirbančių vyresnio amžiaus asmenų įsitvirtinimą darbo rinkoje.


"Atrask pasaulį Lietuvoje"

Projektas ,,Atrask pasaulį Lietuvoje“ keičia jaunimo nuostatas ir suvokimą: keliauti po savo šalį, lankymasis gamtos ir kultūros paveldo objektuose yra įdomus ir turiningas laisvalaikio praleidimo būdas. Įvaizdžio ambasadoriai (įžymūs žmonės) skatina keliauti po Lietuvą ir pažinti joje esančius kitų šalių kultūrų pėdsakus, taip įrodant, kad kultūros produkto vartojimas – įvaizdžio dalis. Negali būti stilingas (intelektualus) nevartodamas savo šalies kultūros.Projekto idėjai įgyvendinti sukuriami 5 skirtingi video reportažai, 2 skirtingos radijo laidos apie skirtingų pasaulio šalių kultūrinį palikimą Lietuvoje (Nyderlandų, Šveicarijos, Italijos, Vokietijos, Lenkijos), pristatantys konkrečius objektus ir pasakojantys apie jų sąsajas su įvardintomis užsienio šalimis ir suorganizuojami 5 (2 dienų) renginiai kultūros paveldo objektuose. Video reportažuose ir radijo laidose objektus pristato, apie jų išskirtinumą pasakoja ir juos aplankyti kviečia jaunimo tarpe žinomas kelionių „ambasadorius“. Didesnis dėmesys skiriamas kultūros ir gamtos paveldo objektams, esantiems mažiau populiariuose ir turistų lankomuose Lietuvos regionuose. Renginiai –  „atvirų durų dienos“ organizuojami video reportažuose ir radijo laidose pristatomuose objektuose.


Vilniaus universiteto Fizikos fakulteto Branduolių ir elementariųjų dalelių fizikos centras

2017 m. birželio 27 d. Lietuva pasirašė sutartį su Europos branduolinių mokslinių tyrimų organizacija (toliau – CERN) ir tapo asocijuotoji didžiausios pasaulyje mokslo institucijos narė, priklausanti pažangiausių mokslo valstybių bendruomenei ir prisidedanti prie svarbiausio CERN tikslo – vienyti pasaulio mokslininkus bendram darbui. CERN – tai daugiau kaip šešiasdešimt metų gyvuojanti organizacija, kurioje atliekami fundamentiniai visatos sandaros tyrimai. Pažangiausiems tyrimams reikalingos naujausios technologijos ir geriausi protai. Asocijuotos narystės sutarties pasirašymas – tai Lietuvos mokslininkų talento ir potencialo, pastangų, skatinant mokslą ir inovacijas, pripažinimas tarptautinėje mokslininkų bendruomenėje. Tarp Baltijos šalių Lietuva pirmoji pasiekė narystę šioje organizacijoje. Lietuvos narystė CERN atveria plačias galimybes šalies mokslui. Projektu siekiama sudaryti sąlygas išnaudoti asocijuotosios narystės CERN organizacijoje galimybes. Projekto lėšomis bus mokamas asocijuotos narystės CERN organizacijoje mokestis projekto įgyvendinimo laikotarpiu.


Profesinio mokymo ir mokymosi visą gyvenimą informacinių sistemų ir registrų plėtra

Sparčiai kintant darbo rinkos poreikiams ir technologijoms, profesinio mokymo svarba valstybei auga, tačiau mokymo įstaigos turi gebėti lanksčiai prisitaikyti prie naujų aplinkybių ir didinti savo veiklos efektyvumą. Profesinės mokyklos šiuo metu negali užtikrinti elektroninio mokymo taikymo, silpnai išvystyta mokinių apskaita, mokymo rezultatų naudojimas priimant vadybinius sprendimus. Efektyvus valdymas leistų pasiekti užsibrėžtus profesinio mokymo tikslus: gerinti profesinio mokymo kokybę, optimaliai naudoti materialinius išteklius ir lėšas bei užtikrinti besimokančiųjų galimybes gauti kokybišką mokymą. Siekiant pagerinti profesinio mokymo patrauklumą ir kokybę, būtina užtikrinti kuo paprastesnius ir labiau automatizuotus dalyvavimo profesiniame mokyme ir jo vykdymo procesus, taip skiriant pagrindinį dėmesį mokymo paslaugos kokybės gerinimui ir efektyvesniam išteklių panaudojimui. Taip pat aktualu kurti profesinio mokymo nacionalinę stebėsenos sistemą, vykdyti profesinio mokymo ir mokymosi visą gyvenimą sistemos stebėseną ir sudaryti sąlygas Nacionalinei švietimo agentūrai tapti kompetencijų centru, pasirengusiu vykdyti profesinio mokymo ir mokymosi visą gyvenimą stebėseną ir vertinimą.Esminė Projektu sprendžiama problema – skaitmeninės priemonės, naudojamos profesinio mokymo įstaigose yra nepakankamos ir nesuteikia galimybių automatizuoti veiklos procesus. Projektas sprendžia pagrindinių tikslinių grupių (stojančiųjų į profesinio mokymo įstaigas, mokinių, profesinio mokymo įstaigų mokytojų, vadovų ir administracijos darbuotojų bei profesinio mokymo įstaigų priežiūrą ir stebėseną vykdančių institucijų) problemas ir tenkina jų poreikius, susijusius su profesinio mokymo(si) procesų perkėlimu į elektroninę erdvę.Atsižvelgiant į projekto metu atliktas analizes bus atnaujinti informacinių sistemų, švietimo registrų dokumentai bei programinė įranga. Taip pat taikant rinkoje jau esamas priemones (el. dienynams, tvarkaraščiams) bus sukurta informacinė sistema VMAK.


Savivaldybių pastatų fondas

Uždaroji akcinė bendrovė Viešųjų investicijų plėtros agentūra

Savivaldybių pastatų fondo tikslas – skatinti energijos vartojimo efektyvumą investuojant į viešąją infrastruktūrą. Fondo lėšomis bus teikiamos paskolos savivaldybių pastatų modernizavimo projektams, didinantiems pastato energinį efektyvumą. Valdant foną ir įgyvendinant finansinę priemonę galutiniams naudos gavėjams, t.y. savivaldybėms, bus suteiktos galimybės modernizuoti nuosavybės teise valdomus viešuosius pastatus, pasinaudojant modernizavimo projekto įgyvendintojams teikiamu finansavimu (savivaldybių administracijoms, pastatų administratoriams, modernizavimo programos administratoriams ar energijos taupymo paslaugų teikimo (ETPT) įmonėms).Įgyvendinant šią priemonę bus padidintas energijos vartojimo efektyvumas ir taip pat, sudarant galimybę pasinaudoti palankiomis finansavimo sąlygomis, bus siekiama paskatinti aktyvų ETPT kompanijų dalyvavimą energijos vartojimo efektyvumo didinimo rinkoje, bei plėtoti šią rinką Lietuvoje.


Fluorinti benzensulfonamidai kaip karboanhidrazės inhibitoriai

Patentuojami nauji fluorinti benzensulfonamido dariniai, kurie yra žmogaus karboanhidrazių slopikliai. Vilniaus Universiteto mokslininkų sukurta sintezės schema leidžia susintetinti fluorintus benzensulfonamido darinius, turinčius įvairius pakaitus o, m, p, padėtyse sulfonamidinės grupės atžvilgiu. Galimybė įvesti įvairius pakaitus skirtingose benzensulfonamido žiedo padėtyse, suteikia galimybę kurti atrankius karboanhidrazių slopiklius.  Nežiūrint to, kad buvo susintetinta daug įvairių sulfonamidų, esami farmaciniai preparatai jų pagrindu turi daug trūkumų. Vienas iš svarbiausių trūkumų yra tai, kad slopinamos karboanhidrazės visame organizme ir, naudojant nespecifiškus sulfonamidinius slopiklius, pasireiškia įvairūs pašaliniai poveikiai, dažniausiai dėl to, kad jie veikia nespecifiškai visas karboanhidrazių izoformas, bei yra toksiški. Todėl šiuo metu pasaulyje kuriamos naujos kartos medžiagos, kurios specifiškai ir selektyviai slopintų skirtingas karboanhidrazes. Vilniaus Universiteto mokslininkų atlikti tyrimai ir patentuojami duomenys yra svarus įnašas specifinių junginių paieškoje. Ypatingai daug žadantys duomenys gauti karboanhidrazės IX atžvilgiu. VU mokslininkų patentuojamų junginių sąraše yra junginiai, pasižymintis  stipriu giminingumu ir selektyvumu  karboanhidrazei IX. Remiantis moksliniais tyrimais, karboanhidrazė IX dalyvauja vėžinių ląstelių augimo progresavime. Todėl patentuojami junginiai yra potencialiai galintys tapti vaistinėmis medžiagomis prieš vėžį bei naudojami vėžinių susirgimų diagnostikai ir vėžinių ląstelių lokacijos vaizdinimui.


Gaminių savikainos mažinimas diegiant modernias gamybos technologijas

UAB "VTsistema" įsigys modernią įrangą, kuri leis gaminti inovatyvius aukštos pridėtinės vertės gaminius, ženkliai mažinant gamybos savikainą, taupant žaliavas, keliant darbo našumą. Įsigyjama įranga padidintų įmonės lankstumą kuriant naujus gaminius, bei mažinant gaminių kūrimo išlaidas ir trukmę.